
13 Δεκεμβρίου 2000 


ΑΠΟΦΑΣΕΙΣ 


Αριθ. ΣΤ1/3306 

Έγκριση Γενικού Κανονισμού Προσωπικού Ο.Σ.Κ. Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 1 παρ. 2 και του αρ. 2παρ. 
1 εδάφιο πρώτο Ν. 2414/96 για τον εκσυγχρονισμό των 
Δημοσίων Επιχειρήσεων και Οργανισμών και άλλες δια¬ 
τάξεις (ΦΕΚ 135/τ.Α/1996) όπως τροποποιήθηκε και ισχύ¬ 
ει. 

2) Τις διατάξεις του Π.Δ. 286/98 «Υπαγωγή του ΟΣΚ 
στον Ν. 2414/96» (ΦΕΚ208/τ.Α/1998). 

3) Τα άρθρα 2 και 35 παρ. 2 και 3 του Π.Δ. 414/98 (ΦΕΚ 
291/τ.Α'/28.12.1998 "Μετατροπή του ΟΣΚ σε Ανώνυμη 
Εταιρεία και έγκριση του Καταστατικού της" 

4) Το άρθρο 29α του Ν. 1558/85 όπως συμπληρώθηκε 
με το άρθρο 27 του Ν. 2081/92 και τροποποιήθηκε με το 
άρθρο 1 παρ. 2ατου Ν. 2469/97. 

5) Την αριθμ. ΣΤ1/913/22.3.2000 (ΦΕΚ 
420/τ.Β'/30.3.2000) κοινή Υπουργική Απόφαση των 
Υπουργών Εθνικής Οικονομίας και Οικονομικών και Εθνι¬ 
κής Παιδείας και θρησκευμάτων «Τροποποίηση του Προ¬ 
εδρικού Διατάγματος 414/98 (ΦΕΚ 291 /τ.Α'/28.12.1998) 

6) Την απόφαση με αρ. 418 της 57ης συνεδρίασης του 
Δ.Σ. του ΟΣΚ Α.Ε. της 27.7.2000 που διαβιβάστηκε σε μας 
με το αριθμ. Φ.11/20200/11.10.2000 έγγραφο του Ο.Σ.Κ. 
Α.Ε. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Εγκρίνουμε τον Γενικό Κανονισμό Προσωπικού της 
Ανώνυμης Εταιρείας "Οργανισμός Σχολικών Κτιρίων" που 
ακολουθεί, όπως συντάχθηκε σύμφωνα με τα επιτασσό¬ 
μενα από το "καταστατικό" Π.Δ. 414/22.12.98 ΦΕΚ 
291/τ.Α'/28.12.98 άρθρο 35 παρ. 3 και εγκρίθηκε με την 
αριθ. 418 απόφαση της 57ης/27.7.2000 Συνεδρίασης του 
Δ.Σ. του Ο.Σ.Κ. Α.Ε. και αποτελείται από εξήντα ένα (61) 
άρθρα ως ακολούθως: 


ΜΕΡΟΣ ΠΡΩΤΟ 
ΚΕΦΑΛΑΙΟ Α 
Άρθρο 1 

Αντικείμενο-έκταση εφαρμογής. 

1. Ο παρών Κανονισμός Προσωπικού του Οργανισμού 
Σχολικών Κτιρίων Α.Ε. περιλαμβάνει τους κανόνες που 
ρυθμίζουν την υπηρεσιακή κατάσταση και εξέλιξη του 
προσωπικού του Οργανισμού, όπως και του προσωπικού 
από άλλες υπηρεσίες που υπηρετεί στον ΟΣΚ, καθώς και 
τις σχέσεις μεταξύτου Ο.Σ.Κ. και του προσωπικού αυτού. 
Τ ο προσωπικό του ΟΣΚ λειτουργεί στα πλαίσια των επιτα¬ 
γών του Συντάγματος και των Νόμων του Κράτους με 
γνώμονα το κοινωνικό όφελος και την προστασία του Δη¬ 
μόσιου συμφέροντος. 

Για το προσωπικό του ΟΣΚ Α.Ε. ισχύει η αρχή της ισό¬ 
τητας των δύο φύλων. 

2. Στις διατάξεις του Κανονισμού αυτού υπάγονται: 

α. Το μόνιμο προσωπικό που υπηρετούσε στον ΟΣΚ ως 
ΝΠΔΔστις 28/12/1998. 

β. Το προσωπικό που υπηρετούσε στον ΟΣΚ κατά την 
ίδια ημερομηνία με σύμβαση εργασίας ιδιωτικού δικαίου 
αορίστου χρόνου, καθώς και εκείνο που προσλαμβάνεται 
στο εξής σε οργανικές θέσεις με την ίδια σχέση εργασίας. 

γ. Το έκτακτο προσωπικό που έχει προσληφθεί με σύμ¬ 
βαση έργου ή ορισμένου χρόνου καθώς και το προσωπι¬ 
κό που έχει αποσπασθεί, μεταταγεί ή διατεθεί στον ΟΣΚ 
Α.Ε. με κάθε νόμιμο τρόπο κατάτο μέροςπου αναφέρεται 
σ’ αυτό. 

Ο ΟΣΚ ΑΕ δύναται προς κάλυψη έκτακτων και πρόσκαι¬ 
ρων αναγκών να προσλαμβάνει έκτακτο προσωπικό με 
σύμβαση εξαρτημένης εργασίας ορισμένου χρόνου κατά 
σύστημα, όρους, διαδικασία και προϋποθέσεις που καθο¬ 
ρίζονται με απόφαση της Διοίκησης. Το προσωπικό της 
κατηγορίας αυτής διέπεται αποκλειστικά από τους όρους 
της σύμβασης εργασίας του. 

3. Δεν υπάγονται στις διατάξειςτου Κανονισμού αυτού: 

α) Ο Διευθύνων Σύμβουλος της εταιρείας. 

β) Οι οριζόμενοι από το Διοικητικό Συμβούλιο Γενικοί Δι¬ 
ευθυντές. 

γ) Οι Δικηγόροι που ήδη υπηρετούνή προσλαμβάνονται 
από την εταιρεία με σχέση έμμισθης εντολής και οι οποίοι 
υπάγονται στον Κώδικα Δικηγόρων. 

δ) Οι πόσης φύσεως προσλαμβανόμενοι στον ΟΣΚ Α.Ε. 
Ειδικοί Σύμβουλοι και Ειδικοί Συνεργάτες της Διοίκησης. 

ε) Οι προσλαμβανόμενοι στον Οργανισμό με σύμβαση 
μίσθωσης έργου. 

4. Στην περίπτωση που ο Διευθύνων Σύμβουλος καθώς 
και οι Γενικοί Διευθυντές προέρχονται από την ιεραρχία 
της Εταιρείας, κατά το διάστημα της θητείας τους στις 
πιο πάνω θέσεις δεν υπάγονται στις διατάξεις του Κανο¬ 
νισμού αυτού. Μετά την με οποιοδήποτε τρόπο λήξη της 
θητείας τους, οι παραπάνω επανέρχονται αυτοδίκαια στις 
θέσεις που κατείχαν προηγούμενα και συνεχίζουν να πα¬ 
ρέχουν την εργασία τους υπαγόμενοι στις διατάξεις του 
Κανονισμού, ο δε χρόνος που διανύθηκε στις θέσεις αυ¬ 
τές με θητεία λογίζεται ως χρόνος κανονικής υπηρεσίας 
για οποιαδήποτε έννομη συνέπεια που απορρέει από τις 
διατάξεις του Κανονισμού ή από άλλες διατάξεις. 

Άρθρο 2 

Γνωστοποίηση κανονισμού 

Η γνωστοποίηση του Κανονισμού στο προσωπικό της 
Εταιρείας γίνεται με τη διανομή του σε όλους τους εργα¬ 
ζόμενους με ευθύνη της Διεύθυνσης Ανθρωπίνων Πόρων. 
Κάθε μισθωτός, πριν αναλάβει εργασία δικαιούται και 
οφείλει να λάβει γνώση του περιεχομένου του παρόντος 
Κανονισμού του οποίου τεκμαίρεται ότι αποδέχθηκε όλες 
τις διατάξεις. 

Άρθρο 3 

Γνωστοποίηση ανακοινώσεων 

Αποφάσεις, εγκύκλιοι, ανακοινώσεις της Εταιρείας που 
αφορούν καθ’ οιονδήποτε τρόπο το προσωπικό της, 
αναρτώμενες στους πίνακες ανακοινώσεων θεωρούνται 
ως προσωπικές γραπτές ανακοινώσεις προς κάθε εργα¬ 
ζόμενο, εκτός εάν ορίζει διαφορετικά ο νόμος ή ο παρών 
κανονισμός. 

Κανένας εργαζόμενος δεν μπορεί να επικαλεσθεί ότι 
δεν έλαβε γνώση ανακοίνωσης που έχει αναρτηθεί στον 
πίνακα ανακοινώσεων της Εταιρείας. 

Άρθρο 4 

Ειδικοί Σύμβουλοι - Ειδικοί Συνεργάτες 

Προς αντιμετώπιση ειδικών υπηρεσιακών αναγκών, ο 
Διευθύνων Σύμβουλος δύναται να προσλαμβάνει έως 6 
άτομα με σύμβαση εργασίας ορισμένου χρόνου διάρκει¬ 
ας μέχρι τριών ετών, ειδικούς συμβούλους ή ειδικούς συ¬ 
νεργάτες. Η ανωτέρω σύμβαση δύναται να παραταθεί για 
μια μόνο φορά μέχρι ένα έτος. 

Η κατά τον ανωτέρω τρόπο πρόσληψη προσωπικού 
πραγματοποιείται κατόπιν αποφάσεωςτου Διευθύνοντος 
Συμβούλου στην οποία καθορίζονται οι όροι, οι προϋπο¬ 
θέσεις, ο τρόπος και η διάρκεια της εκτέλεσης της εργα¬ 
σίας ως και οι αποδοχές των εν λόγω ειδικών Συμβούλων 
ή Συνεργατών. 

ΚΕΦΑΛΑΙΟ Β 

Άρθρο 5 

Προσλήψεις προσωπικού 

Η πρόσληψη του προσωπικού γίνεται βάσει των διατά¬ 
ξεων της κείμενης νομοθεσίας. 

Η διάρκεια της συμβάσεως εργασίας είναι κατά κανόνα 


αορίστου χρόνου, εκτός εξαιρετικών περιπτώσεων ειδι¬ 
κής συμφωνίας προσλήψεως προσωπικού για την εκτέ¬ 
λεση ορισμένου έργου ή τμήματος έργου ή υπηρεσίας εί¬ 
τε για ορισμένο χρόνο. 

Επιφυλασσομένων των διατάξεων του νόμου, η πρό¬ 
σληψη θα γίνεται έπειτα από προκήρυξη των θέσεων, για 
κάλυψη των κατά τομείς υπηρεσιακών αναγκών, είτε μέ¬ 
σω διαγωνισμού, είτε με επιλογή ύστερα από συνέντευξη. 
Για τον τρόπο με τον οποίο θα γίνεται η πρόσληψη απο¬ 
φασίζει το Διοικητικό Συμβούλιο της Εταιρείας. 

Στην κατά τα ανωτέρω προκήρυξη αναγράφονται κατά 
περίπτωση αναλυτικά οι όροι και οι προϋποθέσεις καθώς 
και τα απαιτούμενα τυπικά και ουσιαστικά προσόντα που 
πρέπει να συγκεντρώνουν οι υποψήφιοι. 

Τα ελάχιστα απαιτούμενα ειδικά τυπικά προσόντα πρό¬ 
σληψης καθορίζονται κατά κλάδο και ειδικότητα στις πε¬ 
ριγραφές θέσεων εργασίας του συστήματος ποιότητας 
όπως προβλέπεται στον ΚΕΟΛ του Ο.Σ.Κ. Τα ανωτέρω 
προσόντα πρέπει να συντρέχουν στο πρόσωπο του υπο¬ 
ψηφίου κατά το χρόνο υποβολής της αίτησης. 

Το μόνιμο προσωπικό που υπηρετούσε στον Ο.Σ.Κ. κατά 
το χρόνο της μετατροπής του σε Ανώνυμη Εταιρεία κατα¬ 
τάσσεται σε προσωποπαγείς θέσεις που θα συσταθούν με 
τον κατά την παρ.2τουάρθρου35τουΠ.Δ.414/1998 Κανο¬ 
νισμό Εσωτερικής Οργάνωσης και Λειτουργίας και θα διέ- 
πεται από τις διατάξεις της παρ. 2 του άρθρου 83 του νόμου 
2676/1999. Γ ια το λοιπό προσωπικό που υπηρετούσε στον 
Ο.Σ.Κ. κατά το χρόνο της μετατροπήςτου σεΑνώνυμη Εται¬ 
ρεία θα εφαρμοσθείη παρ. 2του άρθρου 38 του Π.Δ. 414/98. 

Άρθρο 6 

Υλοποίηση προσλήψεων 

1 .Οι προσλήψεις προσωπικού σε οργανικές θέσεις της 
εταιρείας γίνονται από το Διοικητικό Συμβούλιο με βάση 
τη σειρά επιτυχίας στο σχετικό διαγωνισμό ή τη σειρά επι¬ 
λογής των υποψηφίων. 

2.Η πρόσληψη ανακοινώνεται με έγγραφο του τμήμα¬ 
τος προσωπικού της Διεύθυνσης Διοικητικού που επιδί¬ 
δεται στον ενδιαφερόμενο με απόδειξη. 

3.0 προσλαμβανόμενος πρέπει να συνάψει τη σύμβαση 
εργασίας, να αποδεχθεί εγγράφως την πρόσληψη και να 
αναλάβει υπηρεσία μέσα σε ένα μήνα από την ημερομη¬ 
νία που φέρει το, κατά την προηγούμενη παρ.2,έγγραφο 
ανακοίνωσης της πρόσληψης. 

4. Ημερομηνία πρόσληψης είναι η ημερομηνία που ανα- 
φέρεται στη σύμβαση εργασίας. 

5. Η πρόσληψη είναι αυτοδίκαια άκυρη αν ο προσλη- 
φθείς: 

α. Δεν αποδέχθηκε εγγράφως αυτήν μέσα στο χρόνο 
που ορίζεται στην παρ.3 του άρθρου αυτού. 

β. Δεν ανέλαβε υπηρεσία μέσα σε ένα μήνα από την ημε¬ 
ρομηνία του εγγράφου ανακοίνωσης της πρόσληψης, 
έστω και αν αποδέχθηκε αυτήν εγγράφως, εκτός εάν επι- 
στρατευθεί, οπότε η πρόσληψη είναι άκυρη αν δεν ανα- 
λάβει υπηρεσία σε ένα μήνα από την αποστράτευσή του 
ή εάν άλλως αναφέρεται στην υπογραφείσα σύμβαση. 

6. Στην περίπτωση που διαπιστωθεί μεταγενέστερα ότι 
ο προσληφθείς υπάλληλος δεν διέθετε τα ελάχιστα απαι- 
τούμενα κατά τον χρόνο πρόσληψης προσόντα, το Διοι¬ 
κητικό Συμβούλιο ακυρώνει την πρόσληψη σε αποκλει¬ 
στική προθεσμία τριών μηνών. 

ΚΕΦΑΛΑΙΟ Γ 
Άρθρο 7 

Κατάταξη θέσεων τακτικού προσωπικού 

1 .Οι οργανικές θέσεις του τακτικού προσωπικού του 
ΟΣΚ κατατάσσονται στις ακόλουθες κατηγορίες: 
α. Πανεπιστημιακής Εκπαίδευσης( ΠΕ) 

Θέσεις της κατηγορίες ΠΕ είναι εκείνες για τις οποίες 
ως τυπικό προσόν πρόσληψης ορίζεται το πτυχίο ή δί¬ 
πλωμα τμήματος ή σχολής ανωτάτου εκπαιδευτικού ιδρύ¬ 
ματος της ημεδαπής ή ισότιμο της αλλοδαπής, 
β. Τεχνολογικής Εκπαίδευσης(ΤΕ) 

Θέσεις της κατηγορίας ΤΕ είναι εκείνες για τις οποίες 
ως τυπικό προσόν πρόσληψης ορίζεται τι πτυχίο ή δίπλω¬ 
μα τεχνολογικού εκπαιδευτικού ιδρύματος της ημεδαπής 
ή ισότιμων σχολών της ημεδαπής ή αλλοδαπής ή πτυχίο 
ΚΑΤΕΕ ή ισότιμων σχολών της ημεδαπής ή αλλοδαπής, 
γ. Δευτεροβάθμιας Εκπαίδευσης (ΔΕ) 

Θέσεις της κατηγορίας ΔΕ είναι εκείνες για τις οποίες 
ως τυπικό προσόν διορισμού ορίζεται απολυτήριος τίτ¬ 
λος λυκείου ή εξαταξίου γυμνασίου ή άλλου ισότιμου 
ασχολείου ή τεχνικής επαγγελματικής σχολής δευτερο¬ 
βάθμιας εκπαίδευσης ή άλλης ισότιμης σχολής ή Σχολής 
Μαθητείας ΟΑΕΔ ή αναγνωρισμένης σχολής τυφλών. Ο 
απολυτήριος τίτλος πρέπει να είναι ειδικότητας αντίστοι¬ 
χης προς τον οικείο κλάδο, όπου υπάρχει τέτοια αντιστοι¬ 
χία. 

δ. Υποχρεωτικής Εκπαίδευσης (ΥΕ) 
θέσεις της κατηγορίας ΥΕ είναι εκείνες για τις οποίες 
ως τυπικό προσόν πρόσληψης ορίζεται απολυτήριος τίτ¬ 
λος υποχρεωτικής εκπαίδευσης ή κατώτερης τεχνικής 
σχολής του Ν.Δ.580/1970. 

2. Η κατανομή των θέσεων κάθε κατηγορίας σε ειδικό¬ 
τητες γίνεται με τον Κ.Ε.Ο.Λ. 

Άρθρο 8 

Είδος εργασίας προσωπικού 
1 .Το προσωπικό εκτελείτο είδος της εργασίας, που κα¬ 
θορίζεται στη σύμβαση εργασίας του. Σε περίπτωση που 
για την εκτέλεση ορισμένου είδους εργασίας απαιτείται 
κατά Νόμο άδεια, η εργασία αυτή εκτελείται απαραίτητα 
και υποχρεωτικά από πρόσωπο που κατέχει την άδεια αυ¬ 
τή. 

Οσάκις δεν υπάρχει αντικείμενο εργασίας κατά τα ανω¬ 
τέρω για την πλήρη απασχόληση του προσωπικού, αυτό 
εκτελεί: 

α. Και άλλο είδος εργασίας, κατόπιν αιτήσεώς του, με 
απόφαση του Διευθύνοντος Συμβούλου. 

β. Υποχρεωτικά και άλλο είδος εργασίας ανάλογο των 
τυπικών και ουσιαστικών προσόντων του, με απόφαση 
του Διευθύνοντος Συμβούλου. 

2. Σε περίπτωση έκτακτης ανάγκης που δεν μπορεί να 
καλυφθεί με άλλο τρόπο, επιτρέπεται να ανατίθενται στον 
υπάλληλο καθήκοντα άλλου κλάδου της ίδιας ή άλλης κα¬ 
τηγορίας ή άλλης ειδικότητας του ίδιου κλάδου. Σε όμοι¬ 
ες περιπτώσεις επιτρέπεται να ανατίθενται στον υπάλλη¬ 
λο εργασίες συναφείς με την ειδικότητα ή τα καθήκοντά 
του ή για τις οποίες έχει την απαιτούμενη εμπειρία ή εξει- 
δίκευση και οπωσδήποτε τα τυχόν απαιτούμενα κατά νό¬ 
μον, τυπικά προσόντα για τις εργασίες αυτές. Η ανάθεση 
αυτή επιτρέπεται για χρονικό διάστημα έως δύο μήνες και 


μετά από αιτιολογημένη γνώμη του Δ/ντος Σύμβουλου 
έως έξι μήνες ακόμη. Σε όλες τις περιπτώσεις της παρα¬ 
γράφου αυτής ο υπάλληλος στον οποίο ανατίθενται τα 
καθήκοντα άλλου κλάδου ή άλλης ειδικότητας λαμβάνει 
τις τακτικές αποδοχές που προβλέπονται για τον κλάδο ή 
την ειδικότητα αυτή, οι οποίες σε καμιά περίπτωση δεν 
μπορεί να είναι κατώτερες της ειδικότητας ή του κλάδου 
στον οποίο ανήκει. 

3. Όσοι από το προσωπικό κατέχουν θέση Διευθυντού ή 
Τμηματάρχου σύμφωνα με τα οριζόμενα στον ΚΕΟΛ και 
για όσο χρόνο την κατέχουν, ασκούν τα καθήκοντα του 
προϊσταμένου, έχοντας όλα τα δικαιώματα και τις υπο¬ 
χρεώσεις που απορρέουν από τη θέση αυτή και φέρουν 
τον τίτλο του προϊσταμένου της υπηρεσιακής μονάδας, 
της οποίας προΐστανται. 

4. Στην εργασία του προσωπικού συμπεριλαμβάνεται 
κάθε άλλο έργο που αναλαμβάνει και εκμεταλλεύεται ο 
ΟΣΚΑ.Ε. μέσα στις λειτουργίες του. 

5. Η εταιρεία δύναται να δανείζει τις υπηρεσίες εργαζο¬ 
μένων της, χωρίς καμιά επιπλέον αμοιβή ή αποζημίωση, 
για ορισμένο ή αόριστο χρόνο σε θυγατρικές της εταιρεί¬ 
ες με έδρα στο Νομό Αττικής. 

6. Στο προσωπικό δύναται παράλληλα με την άσκηση 
της κατά τα ανωτέρω εργασίας, ή κατ’ αποκλειστικότητα, 
να ανατίθεται και η διοίκηση έργου κατά τα ειδικώτερον 
οριζόμενα στον ΚΕΟΛ. Επίσης το προσωπικό υποχρεού- 
ται να συμμετέχει σε ομάδες εργασίας, ομάδες διοίκησης 
έργου, επιτροπές κ.λ.π. που αφορούν σε αντικείμενα ερ¬ 
γασίας σχετικά με τα προσόντα του. 

7. Το προσωπικό εφόσον κατέχει το απαιτούμενο δί¬ 
πλωμα οδήγησης υποχρεούται να οδηγεί τα υπηρεσιακά 
μεταφορικά μέσα που είναι απαραίτητα για την εκτέλεση 
της εργασίας του, σύμφωνα με τις ανάγκες της εταιρείας. 

8. Η Διοίκηση δύναται για την κάλυψη υφισταμένων 
υπηρεσιακών αναγκών να προκηρύσσει θέσεις εργασίας, 
τις οποίες δύναται να καταλαμβάνει το προσωπικό που 
έχει τα απαιτούμενα τυπικά και ουσιαστικά προσόντα, κα¬ 
τόπιν αιτήσεώς του, αλλάζοντας κλάδο εάν τούτο απαι¬ 
τείται (εσωτερική πρόσληψη). 

Άρθρο 9 
Αρχαιότητα 

1. Η γενική υπηρεσιακή αρχαιότητα (Γ.Υ.Α.) του προσωπι¬ 
κού καθορίζεται από το χρόνο της αρχικής προσλήψεώς του. 

2. Ο χρόνος μειωμένης απασχόλησης λογίζεται αναλο¬ 
γικά με τον αντίστοιχο χρόνο πλήρους απασχολήσεως. 
Στην κατηγορία αυτή δεν υπάγεται το προσωπικό που 
απολαμβάνει μειωμένου ωραρίου λόγω ευεργετημάτων 
της νομοθεσίας. 

3. Αφαιρείται και δεν υπολογίζεται στην αρχαιότητα: 

α. Ο χρόνος των ειδικών αδειών χωρίς αποδοχές καθώς 
και των αδειών για ιδιωτικούς λόγους χωρίς αποδοχές, αν 
ο χρόνος αυτός σε κάθε περίπτωση είναι μεγαλύτερος 
των 30 ημερών, συμπεριλαμβανομένων των Σαββάτων 
και αργιών, κατά ημερολογιακό έτος, οπότε αφαιρείταιτο 
σύνολο των ημερών της άδειας. 

β. Ο χρόνος της αδικαιολόγητης απουσίας από την ερ¬ 
γασία. 

γ. Ο χρόνος που το προσωπικό έχει τεθεί σε κατάσταση 
αργίας. 

δ. Ο χρόνος της προσωρινής απόλυσης. 

4. Προσωπικό το οποίο καλείται στις τάξεις των Ενό¬ 
πλων Δυνάμεων ένεκα επιστρατεύσεως ή άλλων λόγων, 
διατηρεί κατά τη διάρκεια της στρατιωτικής του υπηρε¬ 
σίας, τη θέση του στην Εταιρεία και επανέρχεται αυτοδί¬ 
καια σ’ αυτήν μετά την απόλυσή του εντός του απολύτως 
αναγκαίου χρόνου. Ο ανωτέρω χρόνος λογίζεται ως χρό¬ 
νος πραγματικής υπηρεσίας στον Οργανισμό. 

ΚΕΦΑΛΑΙΟ Δ 
Άρθρο 10 

Υποχρεώσεις προσωπικού. 

1. Το προσωπικό υποχρεούται κατά το χρόνο εργασίας 
του να αφιερώνει όλη τη δραστηριότητάτου για την εκτέ¬ 
λεση της υπηρεσίας του. 

2. Το προσωπικό οφείλει να γνωρίζει τις διατάξεις των 
Κανονισμών του ΟΣΚ.Α.Ε. καθώς και τις γενικές και ειδι¬ 
κές εγκυκλίους και οδηγίες και είναι υπεύθυνο έναντι των 
προϊσταμένων του για την ευσυνείδητη εκπλήρωση των 
καθηκόντων που εγγράφωςτου ανατέθηκαν και την ακρι¬ 
βή εκτέλεση των εντολών που του δόθηκαν. Για κάθε αμ¬ 
φιβολία θα πρέπει να ζητείται έγγραφα και έγκαιρα η γνώ¬ 
μη των προϊσταμένων. 

3. Το προσωπικό υποχρεούται, εντός των κειμένων νό¬ 
μων και κανονισμών να εξυπηρετεί ευσυνείδητα τα συμφέ¬ 
ροντα του ΟΣΚ. Α.Ε. και των άλλων υπηρεσιών και οργανι¬ 
σμών με τους οποίους συνεργάζεται ο ΟΣΚ Α. Ε. και τα συμ¬ 
φέροντα των οποίων εξυπηρετεί με νόμο ή με σύμβαση. 

4. Το προσωπικό υποχρεούται να εκτελεί εργασία, έστω 
και αν αυτή δεν είναι η οριζόμενη στο σύστημα ποιότητας 
που προβλέπεται στον ΚΕΟΛ, σε περίπτωση θεομηνίας ή 
ανωτέρας βίας κατά τους όρους του παρόντος, υπό την 
προϋπόθεση ότι η εκάστοτε συμμετοχή του, προβλέπεται 
από το Νόμο ή ειδικές διατάξεις. 

5. Στις σχέσεις του ΟΣΚ Α.Ε. με τους πολίτες το προσω¬ 
πικό οφείλει να εξυπηρετεί άμεσα τους πολίτες με ταχύ¬ 
τητα και ακρίβεια. 

6. Το προσωπικό οφείλει να τηρεί την επαγγελματική 
εχεμύθεια σύμφωνα με τις κείμενες διατάξεις. 

7. Το προσωπικό οφείλει να εργάζεται ανελλιπώς κατά 
το καθορισμένο ωράριο εργασίας. 

8. Κάθε μισθωτός υποχρεούται να διαφυλάττει και να 
χρησιμοποιεί αποκλειστικά και μόνο για τους σκοπούς 
της Εταιρείας τα εμπιστευθέντα σ’ αυτόν μυστικά της 
Εταιρείας, τις μελέτες, τις τεχνικές μεθόδους, τους τρό¬ 
πους εργασίας κ.λ.π. Το καθήκοντης εχεμύθειας υφίστα- 
ται έναντι όλων των εργαζομένων στην Εταιρεία έναντι 
αυτής, εξακολουθεί δε να υφίσταται και μετά την λύση 
της σχέσης εργασίας. 

9. Απαγορεύεται σε κάθε μισθωτό, χωρίς προηγούμενη 
άδεια της Διεύθυνσης της Εταιρείας: 

Να παρέχει πληροφορίες για τη λειτουργία της Εταιρεί¬ 
ας, τις εργασίες αυτής, τις μελέτες, όργανα και συσκευές 
εργασίας, πρότυπα υποδείγματα και όλα τα σημειώματα 
και σχέδια ή να απομακρύνει αυτά προσωρινά από το χώ¬ 
ρο εργασίας ή να τα παραδίδει σε αναρμόδια πρόσωπα. 
Το ίδιο ισχύει και για τα παρά του ίδιου επιτεύγματα, 
εφαρμογές ή σημειώσεις, τα έχοντα σχέση με θέματα της 
τεχνικής ή οικονομικής ή οποιοσδήποτε άλλης δραστη¬ 
ριότητας της Εταιρείας. 


10. Δεν επιτρέπεται η λαθραία εξαγωγή εγγράφου, υλι¬ 
κού αντικειμένου, εργαλείου και γενικά κάθε περιουσια¬ 
κού στοιχείου της Εταιρείας 

11. Η από δόλο ή βαριά αμέλεια καταστροφή υλικών, 
εργαλείων, μηχανημάτων, ως και η πρόκληση οιασδήπο- 
τε βλάβης στην περιουσία της Εταιρείας χρεώνεται στον 
υπαίτιο. 

12. Δεν επιτρέπεται η κατά τις εργάσιμες ώρες εγκατά¬ 
λειψη του χώρου ή της ειδικής θέσης παροχής της εργα¬ 
σίας, χωρίς άδεια του προϊσταμένου. 

13. Δεν επιτρέπεται η διάδοση ή η κυκλοφορία, με οποι- 
οδήποτε τρόπο, δυσμενών σχολίων για την Εταιρεία, τους 
εκπροσώπους αυτής και τους εργαζόμενους, που δεν βα¬ 
σίζονται σε πραγματικά στοιχεία και περιστατικά. 

14. Δεν επιτρέπονται μεταβολές στην προδιαγεγραμμέ¬ 
νη πορεία εργασίας και μεθόδους εργασίας ή επεμβάσεις 
σε μηχανήματα, συσκευές και εγκαταστάσεις, χωρίς 
προηγούμενη άδεια του φέροντος την ευθύνη για την διε¬ 
ξαγωγή της εργασίας ή του έργου προϊσταμένου. 

15. Οι εργαζόμενοι που προτίθενται να αποχωρήσουν 
από την Εταιρεία οφείλουν να γνωρίσουν τούτο εγγρά- 
φως στον υπεύθυνο προ δύο μηνών, άλλως υποχρεούνται 
σε αποζημίωση για κάθε ζημία της εταιρείας ή διαφυγόν 
κέρδος. 

16. Οι αποχωρούντες από την Εταιρεία δεν επιτρέπεται 
να προσφέρουν τις υπηρεσίες τους σε άλλη εταιρεία συ¬ 
ναφών ή ανταγωνιστικών δραστηριοτήτων, για έξη μήνες 
από την ημερομηνία της αποχώρησης, χωρίς προηγού¬ 
μενη έγγραφη άδεια της Διοίκησης. 

17. Το προσωπικό οφείλει να διαφυλάσσει με επιμέλεια 
και σε καλή κατάσταση τα υπηρεσιακά έγγραφα, τα βι¬ 
βλία, τα έπιπλα,τα μηχανήματα και όλα τα παραδιδόμενα 
και περιερχόμενα σ’ αυτό είδη για την εκτέλεση της υπη¬ 
ρεσίας του και να παραδίδει αυτά σε καλή κατάσταση. 

18. Το προσωπικό οφείλει να αναφέρει αμέσως, κατ’ αρ¬ 
χήν εγγράφως στην υπηρεσία, κάθε γεγονός που υπέπε¬ 
σε στην αντίληψή του και το οποίο προξένησε ή μπορού¬ 
σε να προξενήσει ζημία στον ΟΣΚ Α.Ε. ή στο προσωπικό 
αυτού ή σε κάποιο τρίτο εξ αφορμής συναφούς εργασίας 
με τη εκτέλεση γενικά της υπηρεσίας. 

19. Το προσωπικό οφείλει να αναφέρει αμέσως και εγ- 
γράφως κάθε μεταβολή της προσωπικής του κατάστα¬ 
σης, καθώς και την τυχόν πρόσκλησή του στις "Ενοπλες 
Δυνάμεις με μνεία της ημέρας που πρέπει να καταταγεί. 

20. Το προσωπικό υποχρεούται να παρακολουθεί ανελ¬ 
λιπώς τα προγράμματα επιμόρφωσης ή μετεκπαίδευσης, 
τα οποία οργανώνονται από τον ΟΣΚ Α.Ε. ή άλλους φο- 
ρείςτου δημόσιου ή ιδιωτικού τομέα, σύμφωνα με τις σχε¬ 
τικές αποφάσεις του ΟΣΚ Α.Ε. 

Άρθρο 11 

Εκτέλεση εντολών -Πρωτοβουλία. 

Ι.Το προσωπικό είναι υπεύθυνο για την εκτέλεση των 
καθηκόντων του και για τη νομιμότητα των υπηρεσιακών 
ενεργειών του. 

2.Το προσωπικό οφείλει να υπακούσει στις εντολές και 
συστάσεις των προϊσταμένων του. Σε περίπτωση προφο¬ 
ρικής εντολής, ο υπάλληλος δικαιούται να ζητήσει έγγρα¬ 
φη επιβεβαίωση της. Όταν όμως η εντολή που παίρνει 
αντίκειται στις διατάξεις και εγκυκλίους του ΟΣΚ Α.Ε. 
οφείλει, πριν από κάθε εκτέλεση, να αναφέρει εγγράφως, 

επισημαίνοντας την αντίθεση αυτή και έπειτα να εκτελέ- 
σει αμέσως. Η άνευ νομίμου ή ουσιώδους λόγου αντίθεση 
ή άρνηση εκτελέσεως έργου αποτελεί πειθαρχικό παρά¬ 
πτωμα. 

Σε περίπτωση που ο υπάλληλος, ενόψειτης σοβαρότη- 
τος του αντικειμένου κρίνει ότι η εκτέλεση της εντολής θα 
έχει σοβαρότατους κινδύνους για τον ΟΣΚ Α.Ε. ή η εντο¬ 
λή είναι προδήλως παράνομη αναφέρει εγγράφως την 
αντίθεσή του και περιμένει νέα έγγραφη εντολή οπότε 
εκτελεί αυτή. Ο χαρακτηρισμός για τη σοβαρότητα του 
κινδύνου, σύμφωνα με τα παραπάνω, γίνεται με ευθύνη 
του υπαλλήλου ο οποίος και υπέχει ευθύνη στην περί¬ 
πτωση που αποδειχθεί ότι δεν συνέτρεχαν οι παραπάνω 
λόγοι. 

3. Υπάλληλος που διαφωνεί σε μια εντελλόμενη ενέρ¬ 
γεια, που χρειάζεται την προσυπογραφή ή τη θεώρησή 
του, οφείλει να διατυπώνει τη διαφωνία του ενυπόγραφα 
στο σώμα του εγγράφου. Η απλή παράλειψη προσυπο- 
γραφής ή θεώρησης κάποιας ενέργειας που επιβάλλεται, 
δεν απαλλάσσει τον υπάλληλο αυτό από την ευθύνη για 
την ενέργεια αυτή, αν αποδεδειγμένα έχει λάβει γνώση 
της ενέργειας. 

4. Το προσωπικό οφείλει κατά την άσκηση των καθηκό¬ 
ντων του να αναπτύσσει την πρωτοβουλία που επιβάλλε¬ 
ται από τις συγκεκριμένες περιστάσεις, με σκοπό την 
έγκαιρη και προσήκουσα εκτέλεση του υπηρεσιακού έρ¬ 
γου. 

5. Σε περίπτωση που το προσωπικό ευρεθεί σε αναπό¬ 
φευκτη ανάγκη να προβεί, με προσωπική του ευθύνη, σε 
ενέργεια που είναι αντίθετη σε υπηρεσιακές διατάξεις ή 
εγκυκλίους, οφείλει να ενημερώσει εγγράφως γι αυτό 
αμέσως μετά τον άμεσο προϊστάμενό του και να δικαιο¬ 
λογήσει την ενέργειά του. 

Άρθρο 12. 

Ιεραρχία 

1. Κάθε προϊστάμενος είναι υπεύθυνος για την τήρηση 
της τάξης στο χώρο εργασίας καθώς και για την κανονική 
εκτέλεση της υπηρεσίας. Καθοδηγείτο προσωπικό και κι¬ 
νείτο ενδιαφέρον αυτού, δημιουργώντας ερεθίσματα για 
την καλή απόδοση στην εργασία. Χρεώνει το αντικείμενο 
της εργασίας, παρακολουθεί την εξέλιξη της πορείας της 
και εποπτεύει την υλοποίηση των αποφάσεων για την εκ¬ 
πλήρωση των στόχων και των απαιτήσεων, παίρνοντας 
για το σκοπό αυτό όλα τα απαραίτητα μέτρα και αξιοποι- 
ώντας άλατα διαθέσιμα μέσα. 

2. Οι προϊστάμενοι οφείλουν να μεριμνούν ώστε το προ¬ 
σωπικό τους να λαμβάνει κάθε φορά γνώση όλων των 
εγκυκλίων που ισχύουν, των υπηρεσιακών οδηγιών, ανα¬ 
κοινώσεων και εντολών που έχουν σχέση με την εκτέλεση 
της υπηρεσίας. 

3. Το προσωπικό υποχρεούται να αναφέρεται πάντοτε 
ιεραρχικά στον άμεσο προϊστάμενό του. Κατά τον ίδιο 
τρόπο πρέπει επίσης να υποβάλλει κάθε αίτηση, ένσταση, 
παράπονο ή αναφορά, για οποιοδήποτε θέμα. Σε περί¬ 
πτωση κατεπείγουσας ανάγκης ή ειδικών συνθηκών, επι¬ 
τρέπεται η απ’ ευθείας αναφορά του προσωπικού σε ανώ¬ 
τερα ιεραρχικά κλιμάκια. Η απ’ ευθείας αυτή αναφορά συ- 
νιστά πειθαρχικό παράπτωμα εάν δεν υπάρχει περίπτωση 
κατεπείγουσας ανάγκης καθώς και αν έγινε υπέρβαση 


της ιεραρχίας σε βαθμό που δεν δικαιολογείται από τις 
περιστάσεις. Αντίγραφο της αναφοράς πρέπει σε κάθε 
περίπτωση να κοινοποιεί ο ενδιαφερόμενος στον άμεσο 
ιεραρχικά προϊστάμενό του. Σε περίπτωση που περάσει 
από την υποβολή της αναφοράς χρονικό διάστημα μεγα¬ 
λύτερο του δεκαπενθημέρου χωρίς απάντηση, το προ¬ 
σωπικό μπορεί να αναφερθεί για το θέμα αυτό απ’ ευθεί¬ 
ας σε ανώτερα ιεραρχικά κλιμάκια ή στον Διευθύνοντα 
Σύμβουλο με ταυτόχρονη ανακοίνωση στον ιεραρχικά 
προϊστάμενο. 

4. Οι προϊστάμενοι όταν προβαίνουν σε συστάσεις ή πα¬ 
ρατηρήσεις προς τους υφισταμένους τους, οφείλουν να 
το πράττουν κατά τρόπο αρμόζοντα, ώστε να μη θίγεται η 
φιλοτιμία και αξιοπρέπειά τους. 

Άρθρο 13 

Συμπεριφορά προσωπικού - Απαγορεύσεις 

1. Το προσωπικό οφείλει να εμφανίζεται με αξιοπρέπεια 
στην υπηρεσία και να τηρεί τους κανόνες υγιεινής και 
ασφάλειας. 

2. Το προσωπικό οφείλει να συμπεριφέρεται τόσο 
στους προϊσταμένους όσο και στους συναδέλφους του 
με ευγένεια και πνεύμα συνεργασίας. 

3. Το προσωπικό οφείλει κατά την εξυπηρέτηση των πο¬ 
λιτών να συμπεριφέρεται με λεπτότητα, ευγένεια και προ¬ 
θυμία. 

4. Απαγορεύεται στο προσωπικό, πέρα από κάθε άλλη 
πράξη που αντιβαίνει στα γενικά και ειδικά του καθήκο¬ 
ντα: 

α) η εξαφάνιση ή παραποίηση ή λήψη αντιγράφου οποι- 
ουδήποτε εγγράφου, ιδίως όταν συνδέεται με το συμφέ¬ 
ρον του Ο.Σ.Κ., ή με διαπραχθείσα κατάχρηση ή οποια¬ 
δήποτε άλλη κολάσιμη πράξη. 

β) η απασχόληση από ιεραρχικά ανώτερο οποιουδήπο- 
τε κατώτερου υπαλλήλου σε εργασίες ξένες προς την 
υπηρεσία. 

γ) η συμμετοχή σε Διοικητικά Συμβούλια Ανωνύμων 
Εταιριών ή Νομικών Προσώπων Ιδιωτικού Δικαίου, χωρίς 
ειδική άδεια του Διευθύνοντος Συμβούλου. Η άδεια αυτή, 
δίδεται με την προϋπόθεση ότι το έργο ή η εργασία δεν 
εμπλέκεται με τα καθήκοντα της θέσης του υπαλλήλου 
και δεν παρεμποδίζει την ομαλή εκτέλεση της υπηρεσίας 
του και μπορεί να ανακληθεί με τον ίδιο ως άνω τρόπο. 

δ) η χρησιμοποίηση ή παροχή πληροφοριών, τις οποίες 
κατέχει το προσωπικό ως εκ της θέσεώς του, για εξυπη¬ 
ρέτηση ιδιωτικών συμφερόντων του ή τρίτων. 

ε) η άμεση ή έμμεση μη υπηρεσιακή συμμετοχή σε δη¬ 
μοπρασία ή προμήθεια του Ο.Σ.Κ. 

στ) η επιδίωξη ή αποδοχή από το προσωπικό οιασδήπο- 
τε εύνοιας ή ανταλλάγματος, που προέρχονται από πρό¬ 
σωπα των οποίων της ζητήματα, κατά την ενάσκηση του 
υπηρεσιακού έργου, διαχειρίζεται ή πρόκειται να διαχει¬ 
ριστεί. 

ζ) η διάδοση ή κυκλοφορία με οποιονδήποτε τρόπο δυ¬ 
σμενών σχολίων για την Εταιρεία, τους εργαζομένους και 
εκπροσώπους αυτής, που δεν βασίζονται σε πραγματικά 
στοιχεία και περιστατικά. 

Άρθρο 14 

Βαθμολογική Εξέλιξη 

1. Το προσωπικό εξελίσσεται κατά βαθμό, σύμφωνα με 

τις κατωτέρω αρχές, προϋποθέσεις, όρους και διαδικα¬ 
σία: 

α. Το προσωπικό εξελίσσεται στους βαθμούς Ε, Δ, Γ, Β, 
Α, από τους οποίους ο Ε είναι ο κατώτερος και ο Α ο ανώ¬ 
τατος, σύμφωνα με τα οριζόμενα στις κατωτέρω παρα¬ 
γράφους του παρόντος άρθρου. 

Με την επιφύλαξη των οριζομένων στην παράγραφο 4 
του παρόντος άρθρου, ο εισαγωγικός βαθμός, ο χρόνος 
παραμονής σε αυτόν και ο καταληκτικός βαθμός εκάστου 
υπαλλήλου προσδιορίζεται από τη στάθμη του τίτλου 
σπουδών που είναι απαιτητός για την πρόσληψη του σύμ¬ 
φωνα με τηνπροκήρυξη. 

β. Η προαγωγή στον επόμενο βαθμό πραγματοποιείται 
αφού συμπληρωθεί ο κατά περίπτωση αναγκαίος χρόνος 
παραμονής στον κατεχόμενο βαθμό. 

γ. Μεταξύ υπαλλήλωντου ίδιου βαθμού δεν ισχύει η αρ¬ 
χαιότητα. 

δ. Η εκτέλεση του υπηρεσιακού έργου είναι υποχρεωτι¬ 
κή και ανεξάρτητη από το βαθμό που φέρει το προσωπι¬ 
κό. 

Ο κατεχόμενος βαθμός δεν λαμβάνεται υπόψη για την 
επιλογή του προσωπικού μέσω της προκήρυξης για την 
κατάληψη θέσης ευθύνης. 

ε. Ο προϊστάμενος κάθε Υπηρεσιακής Μονάδας δύνα- 
ται να επιλέγει από το προσωπικό του τα κατά την κρίση 
του καταλληλότερα πρόσωπα, μεταξύ των κατεχόντων 
τον ανώτερο βαθμό, ως επικεφαλής για την επίβλεψη και 
τον συντονισμό ορισμένης εργασίας. Σε εξαιρετικές πε¬ 
ριπτώσεις ο ανωτέρω περιορισμός δεν ισχύει. 

2. Το προσωπικό από την ημερομηνία της πρόσληψης 
του εντάσσεται στον εισαγωγικό βαθμό που αντιστοιχεί 
στον τίτλο σπουδών που είναι απαιτητός κατά την πρό¬ 
σληψή του, ως εξής: 

α. Πανεπιστημιακής εκπαίδευσης και Διδακτορικό δί¬ 
πλωμα ή μεταπτυχιακό δίπλωμα επιπέδου ΜαείΘΓ, στο 
βαθμό Γ, στον οποίο πρέπει να παραμείνει επί 3 έτη και 
εξελίσσεται μέχρι τον ανώτατο βαθμό Α. 

β. Πανεπιστημιακής Εκπαίδευσης πενταετούς φοίτη¬ 
σης (ΠΕ5), στο βαθμό Γ, στον οποίο πρέπει να παραμείνει 
επί 5 έτη και εξελίσσεται μέχρι τον ανώτατο βαθμό Α. 

γ. Πανεπιστημιακής Εκπαίδευσης τετραετούς φοίτη¬ 
σης (ΠΕ4), στο βαθμό Γ, στον οποίο πρέπει να παραμείνει 
επί 7 έτη και εξελίσσεται μέχρι τον ανώτατο βαθμό Α. 

δ. Τεχνολογικής Εκπαίδευσης (ΤΕ), στο βαθμό Γ, στον 
οποίο πρέπει να παραμείνει επί 9 έτη και εξελίσσεται μέ¬ 
χρι τον ανώτατο βαθμό Α. 

ε. Δευτεροβάθμιας Εκπαίδευσης (ΔΕ), στο βαθμό Δ,, 
στον οποίο πρέπει να παραμείνει επί 7 έτη και εξελίσσεται 
μέχρι τον ανώτατο βαθμό Α. 

στ. Υποχρεωτικής Εκπαίδευσης (ΥΕ), στο βαθμό Ε, στον 
οποίο πρέπει να παραμείνει επί 7 έτη και εξελίσσεται μέ- 
χριτον ανώτατο βαθμό Β. 

3. Με την επιφύλαξη των οριζομένων στην ανωτέρω πα¬ 
ράγραφο 2 ως προς το χρόνο παραμονής στον εισαγωγι¬ 
κό βαθμό κάθε περαιτέρω προαγωγή επιτρέπεται μόνο 
στον αμέσως ανώτερο του κατεχόμενου βαθμό και εφό¬ 
σον στον κατεχόμενο βαθμό συμπληρώθηκε θετής υπη¬ 
ρεσία. 

4. Το προσωπικό του άρθρου 1 παρ. 2 του παρόντος, 
που έχει ή θα αποκτήσει τίτλο σπουδών ανώτερης στάθ¬ 
μης του απαιτούμενου για την πρόσληψη του, εφόσον 


αλλάξει είδος εργασίας και στη νέα του θέση εργασίας 
απαιτείται ο εν λόγω τίτλος σπουδών, επανεντάσσεται 
βαθμολογικά από την ημερομηνία αλλαγής του είδους 
εργασίας του ως εξής: 

α. Εάν κατέχει βαθμό κατώτερο του εισαγωγικού που 
αντιστοιχεί στον τίτλο σπουδών, εντάσσεται στον αντί¬ 
στοιχο εισαγωγικό βαθμό και παραμένει επί τόσο χρόνο, 
όσο απαιτείται κατά τα αναφερόμενα στην ανωτέρω πα¬ 
ράγραφο 2. 

β. Εάν ευρίσκεται στον εισαγωγικό βαθμό που αντιστοι¬ 
χεί στον τίτλο σπουδών του, ο χρόνος που έχει παραμεί- 
νει σ’ αυτόν προσμετράται για την προαγωγή του στον 
επόμενο βαθμό με βάση τον τίτλο αυτό. 

5. Οι προαγωγές του προσωπικού στον επόμενο βαθμό 
διενεργούνται αυτοδίκαια από την Υπηρεσία και ανατρέ¬ 
χουν από 1ης Ιανουάριου εκάστου έτους, εφόσον κατά 
την ως άνω ημερομηνία το προσωπικό έχει συμπληρώσει 
τον κατά περίπτωση απαιτούμενο για την προαγωγή του 
ελάχιστο χρόνο, εξαιρέσει: 

α. των διατελούντων κατά την 1η Ιανουάριου του έτους 
προαγωγής σε κατάσταση αργίας, καθώς και των τιμω- 
ρηθέντων με οποιαδήποτε πειθαρχική ποινή, πληντηςτοι- 
αύτηςτης εγγράφου επιπλήξεως, που δεν έχει διαγράφει 
μέχρις της 1ης Ιανουάριου του έτους της προαγωγής, 

β. των εγκληθέντων για οποιαδήποτε πειθαρχικό αδίκη¬ 
μα εφόσον η οικεία πειθαρχική απόφαση δεν έχει κατα¬ 
στεί τελεσίδικη κατά την 1η Ιανουάριου του έτους προα¬ 
γωγής και, 

γ. των καταταγέντων σε βαθμίδα κατώτερη της μέσης 
βαθμίδας αξιολόγησης σε Φύλλο Αξιολόγησης του προη¬ 
γούμενου έτους κατά τα ειδικότερον αναφερόμενα στο 
σύστημα αξιολόγησης της απόδοσης του προσωπικού, 

6. Όσοι εμπίπτουν στις ανωτέρω α έως γ περιπτώσεις 
παραπέμπονται στο Διοικητικό Συμβούλιο, που δύναται 
να: 

α. μην τους προαγάγει 

β. τους προαγάγει, από την ίδια ημερομηνία που θα 
προάγονταν αυτοδίκαια. 

Οι τιμωρηθέντες με ποινή προστίμου ή προσωρινής 
απόλυσης δεν προάγονται και δεν παραπέμπονται στο Δι¬ 
οικητικό Συμβούλιο επί ορισμένο χρονικό διάστημα από 
της τελεσιδικίας της αποφάσεως, όπως κατωτέρω περι- 
γράφεται: 

τιμωρηθέντες με πρόστιμο από δεκαπέντε ημέρες μέ¬ 
χρι ένα μήνα, επί ένα έτος. 

τιμωρηθέντες με πρόστιμο άνω του ενός μήνα, επί δύο 
έτη. 

τιμωρηθέντες με προσωρινή απόλυση μέχρι τριών μη¬ 
νών, επί τρία έτη. 

τιμωρηθέντες με προσωρινή απόλυση άνω των τριών 
μηνών, επί τέσσερα έτη. 

7. Προσωπικό που παραπέμφθηκε στο Διοικητικό Συμ¬ 
βούλιο, λόγω επιβολής σε αυτό πειθαρχικής ποινής, και 
προάχθηκε, δεν παραπέμπεται τα επόμενα έτη λόγω της 
ίδιας ποινής. 

8. Η Υπηρεσία σε αποκλειστική προθεσμία δύο μηνών 
από την εφαρμογή του παρόντος Κανονισμού θα κατατά¬ 
ξει το προσωπικό που υπηρετούσε στον Ο.Σ.Κ. Ν.Π.Δ.Δ. 
στους βαθμούς που προβλέπονται στο άρθρο 14 του πα¬ 
ρόντος. 

Άρθρο 15 

Μισθολογική Εξέλιξη 

Η μισθολογική εξέλιξη του προσωπικού είναι ακώλυτη. 
Κατ’ εξαίρεση απαιτείται και απόφαση του Συμβουλίου 
Διεύθυνσης στις περιπτώσεις που έχει επιβληθεί στον ερ¬ 
γαζόμενο πειθαρχική ποινή ή υπάρχει ποινική καταδίκη σε 
σχέση με την εκτέλεση των καθηκόντων του, ή όταν από 
τις εκθέσεις αξιολόγησης ή και λοιπά στοιχεία του προ¬ 
σωπικού του μητρώου προκύπτει ότι δεν ανταποκρίνεται 
ικανοποιητικά στα καθήκοντα και τις υποχρεώσεις του 
στην Υπηρεσία ή η συμπεριφορά του προς τους πολίτες 
αποδεδειγμένα δεν είναι η προσήκουσα. 

θέμα αυτής της μορφής μπορεί να εγείρει πριν το Συμ¬ 
βούλιο Διεύθυνσης κάθε προϊστάμενος οργανικής μονά¬ 
δας για τον προσωπικό που εμπίπτει στην αρμοδιότητα 
του, οι Γενικοί Διευθυντές και ο Διευθύνων Σύμβουλος. 
Επί εγερθέντος θέματος το Συμβούλιο Διεύθυνσης υπο- 
χρεούται να αποφανθεί εντός ανατρεπτικής προθεσμίας 
2 μηνών. 

Στην περίπτωση που το Συμβούλιο Διεύθυνσης αποφα¬ 
σίσει για τη μη χορήγηση του επόμενου μισθολογικού κλι¬ 
μακίου, ο εργαζόμενος προάγεται αυτοδίκαια στο επόμε¬ 
νο Μ.Κ. μετά τη λήξη της διετούς στέρησης της μισθολο- 
γικής του εξέλιξης, και εάν στο μεταξύ δεν εγερθεί εκ 
νέου ανάλογο ζήτημα. 

Δικαίωμα προσφυγής κατά της απόφασης του Συμβου¬ 
λίου Διεύθυνσης έχει ο εργαζόμενος εντός μηνός απάτην 
κοινοποίηση της σε αυτόν, ενώπιον του Δ.Σ. της Εταιρεί¬ 
ας το οποίο αποφαίνεται τελεσιδίκως εντός προθεσμίας 
δύο (2) μηνών. 

Άρθρο 16 
Ωράριο Εργασίας 

1. Το ωράριο εργασίας καθορίζεται από το Δ.Σ. της 
Εταιρείας εντός των νομίμων χρονικών ορίων. Σε κάθε πε¬ 
ρίπτωση η Εταιρεία διατηρεί το δικαίωμα όπως ανάλογα 
με τις ανάγκες της υπηρεσίας καθορίζει το τόπο, το χρό¬ 
νο ενάρξεως και λήξεως της εργασίας εντός του νομίμου 
ωραρίου. 

2. Η διάρκεια της ημερήσιας εργασίας δύναται να είναι 
συνεχής ή διακεκομμένη ανάλογα με τις ανάγκες της υπη¬ 
ρεσίας και πάντοτε εντός των υπό της κειμένης νομοθε¬ 
σίας προβλεπομένων διατάξεων και ιδία του άρθρου 281 
του Α.Κ. Περίτούτου αποφασίζει ο Διευθύνων Σύμβουλος 
της Εταιρείας μετά από σύμφωνη γνώμη του πλέον αντι¬ 
προσωπευτικού σωματείου των εργαζομένων, με την 
εξαίρεση περιπτώσεων επειγουσών αναγκών, εκτάκτων 
περιστατικών και γενικότερα συνθηκών ανωτέρας βίας. 

3. Αναλόγωςτης φύσεωςτης εργασίας των σε διάφορα 
τμήματα εκτελουμένων εργασιών και των συμβατικών 
υποχρεώσεων της Εταιρείας, η Διεύθυνση δικαιούται να 
επιβάλλει σε υπηρεσιακές μονάδες, για ορισμένο χρονικό 
διάστημα, να εργάζονται σε δύο ομάδες εργασίας ανά 
24ώρο διαδεχόμενες η μία την άλλη, με τη σύμφωνη γνώ¬ 
μη των εργαζομένων στην αντίστοιχη υπηρεσιακή μονά¬ 
δα. 

4. Από τα χρονικά όρια εργασίας εξαιρούνται τα πρό¬ 
σωπα Διευθύνσεως και εμπιστοσύνης, σύμφωνα μετο άρ¬ 
θρο 2 του νόμου 2269/1920. 

5. Η ώρα προσέλευσης και αποχώρησης του προσωπι¬ 


κού ρυθμίζονται, ανάλογα με την εποχή του έτους και της 
φύσεως της εκτελούμενης εργασίας, από τον Δ/ντα Σύμ¬ 
βουλο της Εταιρείας 

6. Η προσέλευση του προσωπικού, όπως και η έναρξη 
και λήξη της εργασίας γίνεται ακριβώς τις καθοριζόμενες 
εκάστοτε, ως ανωτέρω αναφέρεται, ώρες. 

Για την έναρξη και λήξη της εργασίας, ως και το χρόνο 
διάρκειας αυτής, λαμβάνεται υπόψη το σύστημα ελέγχου 
προσέλευσης - αποχώρησης της Εταιρείας ή άλλο απο¬ 
δεικτικό στοιχείο. Το προσωπικό υποχρεούται όπως κατά 
την είσοδο στον τόπο εργασίας και την έξοδο αυτού, απο- 
τυπώνει την ώρα με χτύπημα σε ειδικό ωρολόγιο ή άλλο 
μέσο που θα καθορίσει η Διοίκηση της εταιρείας. Η τοι- 
αύτη όμως αποτύπωση της ώρας αποδεικνύει μόνο την εί¬ 
σοδο στον τόπο εργασίας και την έξοδο αυτού, όχι όμως 
και την πραγματική απασχόληση του εργαζομένου σε πε¬ 
ρίπτωση στάσης εργασίας ή λευκής απεργίας ή άλλης 
διακοπής της εργασίας ή μη παροχής εργασίας. 

Η υπό του μισθωτού, χωρίς επαρκή δικαιολογία συνε¬ 
χής καθυστέρηση εμφανίσεως για ανάληψη εργασίας 
όπως και η εγκατάλειψη της εργασίας χωρίς άδεια συνι- 
στά πειθαρχικό παράπτωμα. 

Σε κάθε περίπτωση πάντως ο καθυστερήσας θα πρέπει 
να αναφέρει αμέσως στον προϊστάμενό του και να δικαιο¬ 
λογήσει την αιτία της καθυστέρησης ή της εγκατάλειψης 
της εργασίας. 

7. Γ ια το προσωπικό του ΟΣΚ Α.Ε. ισχύει η πενθήμερη 
εβδομάδα εργασίας, η οποία αρχίζει από τη Δευτέρα και 
λήγει την Παρασκευή. 

8. Μόνο για το προσωπικό που υπηρετούσε στον ΟΣΚ 
κατά το χρόνο μετατροπής του σε Ανώνυμη Εταιρεία εξα¬ 
κολουθούν να ισχύουν τα κατωτέρω: 

Οι ώρες εργασίας κάθε εβδομάδα είναι 37,5. Σε περί¬ 
πτωση ευνοϊκότερου ωραρίου για τους εργαζόμενους 
από τις κείμενες κάθε φορά διατάξεις, θα ακολουθείται 
αυτό. 

Προκειμένου περί μητέρων υπαλλήλων, το κατά την 
προηγούμενη παράγραφο ωράριο εργασίας περιορίζε¬ 
ται κατά δύο(2) μεν ώρες εργασίας την ημέρα εφόσον 
έχουν τέκνα μέχρι 2 ετών, κατά μια(1) δε ώρα έφ’ όσον 
έχουν τέκνα ηλικίας από δύο(2) έως τεσσάρων(4) ετών. 
Τα ανωτέρω ισχύουν και στην περίπτωση της υιοθεσίας. 
Η μητέρα υπάλληλος δικαιούται εννέα(9) μήνες άδεια 
εφόσον δεν κάνει χρήση του κατά τα ανωτέρω μειωμένου 
ωραρίου. Όλα τα παραπάνω ισχύουν χωρίς ανάλογη πε¬ 
ρικοπή των αποδοχών. 

Προκειμένου περί τακτικών υπαλλήλων που έχουν παι¬ 
διά με πνευματική ή ψυχική αναπηρία 67% τουλάχιστον ή 
σύζυγο με αναπηρία 100% τον ή την οποία συντηρούν, το 
ωράριο εργασίας μειώνεται κατά μια (1) ώρα την ημέρα, 
χωρίς ανάλογη περικοπή των αποδοχών τους. Η αναπη¬ 
ρία στις ανωτέρω περιπτώσεις βεβαιώνεται με γνωμάτευ¬ 
ση των κατά το νόμο 16498/1986 υγειονομικών επιτρο¬ 
πών. 

Προκειμένου περί τυφλών τηλεφωνητών το ωράριο ερ¬ 
γασίας μειώνεται κατά δύο (2) ώρες την ημέρα. Η μείωση 
αυτή ισχύει και για τους παραπληγικούς ή τετραπληγι- 
κούς υπαλλήλους, πάντοτε χωρίς περικοπή αποδοχών. 

Οι ημέρες αργίας και ημιαργίας είναι οι κατωτέρω 

Ημέρες αργίας: η πρώτη του έτους, τα Θεοφάνεια, η 
Καθαρά Δευτέρα, η 25ηΜαρτίου, η Μεγάλη Παρασκευή, 

το Μέγα Σάββατο, η Δευτέρα του Πάσχα, η 1η Μάίου,του 
Αγίου Πνεύματος, της Κοιμήσεως Θεοτόκου, η 28η Οκτω¬ 
βρίου, η πρώτη και δεύτερη μέρα των Χριστουγέννων και 
όλες οι Κυριακές. 

Ημιαργίες: Η παραμονή των Χριστουγέννων, η παραμο¬ 
νή της πρώτης του έτους, η Μεγάλη Πέμπτη και παραμο¬ 
νή της Κοιμήσεως της Θεοτόκου. Κατά τις ημέρες ημιαρ¬ 
γίας η εργασία διακόπτεται την 12ην μεσημβρινή. Η μετα¬ 
ξύ δύο αργιών ή ημιαργιών μοναδική εργάσιμη ή 
ημιεργάσιμη ημέρα μπορεί να ορίζεται ως ημέρα αργίας 
με αντίστοιχη μείωση προηγουμένων ή επομένων ημιαρ¬ 
γιών, σύμφωνα με τα οριζόμενα κάθε φορά για το Δημό¬ 
σιο τομέα από τον αρμόδιο Υπουργό. 

Άρθρο 17 

Υπερωριακή εργασία-Εργασία Κυριακών-Εξαιρετέων- 
Επιφυλακή. 

1. Με απόφαση του Διοικητικού Συμβουλίου της Εται¬ 
ρείας, μετά από εισήγηση του Διευθύνοντος Συμβούλου, 
σύμφωνα με τις εκάστοτε ισχύουσες διατάξεις, επιτρέπε¬ 
ται η καθιέρωση εργασίας με αμοιβή πέρα από το κανονι¬ 
κό ωράριο ή κατά τα Σάββατα και τις Κυριακές, εξαιρετέ¬ 
ες και νυκτερινές ώρες, για την κάλυψη έκτακτων και 
απρόβλεπτων αναγκών που δεν μπορούν να αντιμετωπι- 
σθούν μέσα στο κανονικό ωράριο και εφόσον υπάρχει 
πρόβλεψη στον προϋπολογισμό της εταιρείας. Ο μισθω¬ 
τός υποχρεούται να παρέχει υπερωριακή εργασία κατά 
τις κείμενες διατάξεις εάν ήθελε ζητηθεί η παροχή ταύτης 
και ιδιαίτερα σε περίπτωση έκτακτης κατάστασης. Εάν εί¬ 
ναι σε θέση να εκτελέσει ταύτην, η άρνηση του προ¬ 
σκρούει στη καλή πίστη. Στις υπόλοιπες περιπτώσεις η 
υπερωριακή εργασία είναι προαιρετική. 

2. Δεν επιτρέπεται η υπερωριακή απασχόληση των 
υπαλλήλων που έχουν μειωμένο ωράριο εργασίας. 

3. Για την παρεχομένη αυτή εργασία καταβάλλεται η 
αποζημίωση που προβλέπεται κατά περίπτωση από την 
ισχύουσα εργατική νομοθεσία ή την Συλλογική Σύμβαση 
Εργασίας. 

Άρθρο 18 
Αστική Ευθύνη 

1.0 υπάλληλοςτου ΟΣΚΑ.Ε. ευθύνεται έναντι της Εται¬ 
ρείας για κάθε θετική ζημία που προξένησε σ’ αυτήν από 
δόλο ή αμέλεια κατά την εκτέλεση των καθηκόντων του, 
καθώς και για τις δαπάνες στις οποίες υποβλήθηκε ο ΟΣΚ 
Α.Ε. για αποζημιώσεις που κατέβαλε σε τρίτους, ένεκα 
παρανόμων πράξεων ή παραλείψεων αυτού που έγιναν 
επίσης από δόλο ή αμέλεια κατά την εκτέλεση των καθη- 
κόντωντου. Δεν ευθύνεται ο υπάλληλος έναντι τρίτων για 
τέτοιες πράξεις ή παραλείψεις του. 

2. Εάνπερισσότεροι υπάλληλοι προξένησαν από κοινού 
ζημία στην Εταιρεία, ισχύουν οι αντίστοιχες διατάξεις του 
αστικού δικαίου. 

3. Ο καταλογισμός των ανωτέρω ευθυνών στους υπαλ¬ 
λήλους γίνεται μετά από τελεσίδικη δικαστική απόφαση. 

Άρθρο 19 

Επιλογή προϊσταμένων θέσεων ευθύνης 

1. Η πλήρωση των θέσεων προϊσταμένων υπηρεσιακών 
μονάδων με εξαίρεση το Τμήμα Εσωτερικού Ελέγχου και 
Ποιότητας, καθώς και το γραφείο Γραμματείας του Διευ- 


θύνοντος Συμβούλου και ο ορισμός των προϊστάμενων 
εγκρίνονται από το Διοικητικό Συμβούλιο, μετά από εισή¬ 
γηση του Διευθύνοντα Σύμβουλου που πραγματοποιείται 
μετά την προκήρυξη των οικείων θέσεων από τον Διευθύ- 
νοντα Σύμβουλο, και την ολοκλήρωση της σχετικής διαδι¬ 
κασίας αξιολόγησης. 

Οι θέσεις προκηρύσσονται εντός του πρώτου μηνός 
του τελευταίου, προτηςλήξεωςτης θητείας, τριμήνου. Η 
διαδικασία επιλογής ολοκληρώνεται το αργότερο εντός 
τριών μηνών από την ημερομηνία της προκήρυξης. 

Η αξιολόγηση γίνεται με βάση τα κατωτέρω ενδεικτικά 
σημειούμενα κριτήρια: 
α. Γραμματικές γνώσεις, 
β. Ξένες γλώσσες, 
γ. Προϋπηρεσία στον ΟΣΚ. 
δ. Άσκηση καθηκόντων προϊσταμένου, 
ε. Ετήσια αξιολόγηση. 

στ. Επαγγελματική εμπειρία στο αντικείμενο της προ- 
κηρυσσομένης θέσης. 

ζ. Ικανότητες διοίκησης και ανάπτυξης ανθρώπινου δυ¬ 
ναμικού. 

η. Ικανότητες σχεδιασμού, οργάνωσης, προγραμματι¬ 
σμού και ελέγχου, 
θ. Προσωπικότητα-κύρος. 
ι. Προσαρμοστικότητα-ευελιξία. 

Τα κριτήρια αυτά βαθμολογούνται με συντελεστές βα¬ 
ρύτητας που προσδιορίζονται από το Διοικητικό Συμβού¬ 
λιο σε ειδική συνεδρίαση. Εν τούτοις για όσες Υπηρεσια¬ 
κές Μονάδες κρίνεται αναγκαίο, ο Διευθύνων Σύμβουλος 
μετά από γνώμη του Συλλόγου των εργαζομένων, δύνα- 
ται να ορίσει διαφορετικά κριτήρια ή συντελεστές βαρύ¬ 
τητας κατά περίπτωση. 

Τα Συμβούλια Επιλογής δύνανται για τη βαθμολόγηση 
των υποψηφίων, στα κριτήρια με αρ. ζ έως ι, να επιλέξουν 
τη διαδικασία της συνέντευξης με τους ενδιαφερομέ¬ 
νους. 

2. Δικαίωμα υποβολής αιτήσεως έχει το προσωπικό 
ανάλογα με τα χρόνια υπηρεσίας στην εταιρεία ως ακο¬ 
λούθως : 

Οι κάτοχοι ΟοοΙογηΙ με δετή υπηρεσία 
Οι κάτοχοι μεταπτυχιακού διπλώματος επιπέδου Μαε- 
Ιθγ με 9ετή υπηρεσία. 

Οιπτυχιούχοι Πανεπιστημιακής Εκπαίδευσης (ΠΕ5) με 
11ετή υπηρεσία 

Οι πτυχιούχοι πανεπιστημιακής εκπαίδευσης (ΠΕ4) με 
13ετή υπηρεσία 

ΟιπτυχιούχοιΤεχνολογικής Εκπαίδευσης (ΤΕ) με 15ετή 
υπηρεσία 

Οι κάτοχοι απολυτηρίου τίτλου σπουδών Δευτεροβάθ¬ 
μιας Εκπαίδευσης (ΔΕ) με 19ετή υπηρεσία. 

Οι υποψήφιοι εκδηλώνουν ενδιαφέρον με την υποβολή 
σχετικής αιτήσεως που συνοδεύεται από βιογραφικό ση¬ 
μείωμα εντός αποκλειστικής προθεσμίας 15 ημερών από 
την προκήρυξη της θέσης. 

Γ ια το προσωπικό που θα προσληφθεί μετά την υπο¬ 
γραφή του παρόντος λαμβάνονται υπόψη μόνο οι τίτλοι 
σπουδών που θα είναι απαιτητοί κατά την πρόσληψή του. 
Τυχόν κατεχόμενοι ή κτηθησόμενοι τίτλοι ανώτερης 
στάθμης δεν λαμβάνονται υπόψη, εκτός εάντο προσωπι¬ 
κό αλλάξει είδος εργασίας με βάση τους τίτλους αυτούς. 

3. Υποψήφιος που δεν συγκεντρώνει βαθμολογία του- 

λάχιστον50%του ανώτατου ορίου μορίων, δεν έχει δικαί¬ 
ωμα συμμετοχής για διεκδίκηση θέσης του αυτού επιπέ¬ 
δου, προ της παρέλευσης διετίας. 

4. Η διάρκεια της θητείας της προκηρυσσόμενης θέσης 
ορίζεται τριετής. Στην περίπτωση που ο κατέχων θέση ευ¬ 
θύνης κατόπιν προκήρυξης και επιλογής, διαθέτει μετά τη 
λήξη της θητείας του υπολειπόμενο χρόνο μέχρι την υπο¬ 
χρεωτική αποχώρησή του από την υπηρεσία, μικρότερο ή 
ίσο του έτους δεν θα προκηρύσσεται η θέση. 

Σε περίπτωση μη αποδοχής της θέσης προϊσταμένου ή 
αποχώρησης ή απομάκρυνσης για οποιοδήποτε λόγο 
από την υπόψη θέση του επιλεγέντος, για τον υπόλοιπο 
χρόνο, αναλαμβάνει ο δεύτερος κατά σειρά αξιολόγησης 
του πίνακα επιλογής, εφόσον έχει βαθμολογία τουλάχι¬ 
στον 60% του ανωτάτου ορίου μορίων. Εάν και αυτός δεν 
αποδεχθεί ή αποχωρήσει ή απομακρυνθεί για οποιοδήπο- 
τε λόγο ή δεν καλυφθεί η θέση λόγω μη υποβολής αιτή- 
σεως, η θέση επαναπροκηρύσσεται. 

Όσοι εκ των υποψηφίων, κατά την ημερομηνία προκή¬ 
ρυξης της θέσης, δεν έχουν υπολειπόμενο χρόνο υπηρε¬ 
σίας τουλάχιστον δύο ετών, δεν έχουν δικαίωμα συμμε¬ 
τοχής στηνπροκηρυσσόμενη θέση. 

5. Η αξιολόγηση, πρόσληψη και τοποθέτηση του προ¬ 
σωπικού κατά τα ανωτέρω γίνεται από Συμβούλιο Επιλο¬ 
γής το οποίο συγκροτείται από τα εξής μέλη: 

Α. Για προϊσταμένους Διευθύνσεων: 

1. Διευθύνων Σύμβουλος. 

2. Γ ενικός Διευθυντής Διοικητικού 

3. Αρμόδιος Γενικός Διευθυντής της κρινομένης Διεύ¬ 
θυνσης. 

4. Δύο εκπρόσωποι των εργαζομένων που υποδεικνύο¬ 
νται από το πλέον αντιπροσωπευτικό Σωματείο Εργαζο¬ 
μένων. 

Εάν κρίνεται η Διεύθυνση Διοικητικού τότε προστίθεται 
ένας εκ των άλλων Γ ενικών Διευθυντών. 

Β. Για προϊσταμένους Τ μημάτων και Γ ραφείων: 

1. Διευθύνων Σύμβουλος ή Γ ενικός Διευθυντής που ορί¬ 
ζεται από τον Διευθύνοντα Σύμβουλο να τον αναπληρώ¬ 
σει. 

2. Ο αρμόδιος Γενικός Διευθυντής. 

3. Ο αρμόδιος Διευθυντής 

4. Δύο εκπρόσωποι των εργαζομένων που υποδεικνύο¬ 
νται από το πλέον αντιπροσωπευτικό σωματείο. 

Σε κάθε περίπτωση αποκλείεται η αναπλήρωση μέλους 
της επιτροπής ενδιάμεσα της διαδικασίας αξιολόγησης 
υποψηφίων για την ίδια θέση. Σε περίπτωση που στις ανω¬ 
τέρω περιπτώσεις Α και Β δεν υπάρχει Γενικός Διευθυ¬ 
ντής για την συγκρότηση των επιτροπών αξιολόγησης ή ο 
αριθμός τους δεν επαρκεί, τότε τη θέση του καταλαμβά¬ 
νει Διευθυντής που ορίζεται από το Διοικητικό Συμβούλιο. 

6. Ανάκληση προϊσταμένου από τη θέση που κατέχει, 
πριν τη λήξη της θητείας του, γίνεται ύστερα από αιτιολο¬ 
γημένη εισήγηση των οικείων ιεραρχικά προϊσταμένων, 
με απόφαση του Διευθύνοντος Συμβούλου. Η τήρηση των 
παραπάνω διατυπώσεων δεν απαιτείται όταν συντρέχει 
σπουδαίος λόγος, οπότε η ανάκληση συντελείται με μόνη 
την απόφαση του Διευθύνοντος Συμβούλου. Οι ανακλή¬ 
σεις προϊσταμένων επιπέδου Διεύθυνσης δεν μπορεί να 
υπερβαίνουν τις τρεις (3) στο σύνολο των Διευθύνσεων 
ανά θητεία, ενώ σε επίπεδο προϊσταμένων Τμημάτων τις 
έξι (6) ανά θητεία. Δεν θεωρείται ανάκληση ή απώλεια θέ¬ 


σης προϊσταμένου οργανικής μονάδας, συνέπεια κατάρ¬ 
γησης της αντίστοιχης οργανικής μονάδας για λόγους 
επιβαλλόμενης αναδιάρθρωσης του ΚΕΟΛ. 

7. Σε κάθε περίπτωση εάν κατά τη διαδικασία πλήρωσης 
θέσεων ευθύνης δεν υπάρξει εκδήλωση ενδιαφέροντος 
υποψηφίων, ή το προσωπικό που εξεδήλωσε ενδιαφέρον 
δεν διαθέτει τα οριζόμενα προς τούτο προσόντα 

για την κάλυψη της θέσης, το αρμόδιο Συμβούλιο δύνα- 
ται να πληρώσει τη θέση απ’το προσωπικό των παρ. 2α, β, 
γτου αρθ. 1 του παρόντος κανονισμού χωρίς τους περιο¬ 
ρισμούς των παρ. 1 και 2 του παρόντος άρθρου. 

8. Σε περίπτωση που σε Οργανική Μονάδα παραγωγής 
επιστημονικού έργου μελετών και επιβλέψεων τεχνικών 
έργων υπηρετούν υπάλληλοι κατηγορίας ανώτερης (σύμ¬ 
φωνα με το άρθρο 7) από αυτήν του προϊστάμενου, μπο¬ 
ρούν να ζητήσουν την μετακίνησή τους σε άλλη οργανική 
μονάδα στην οποία προΐσταται υπάλληλος της αυτής ή 
ανώτερης κατηγορίας με αυτούς. Η μετακίνησή τους γί¬ 
νεται υποχρεωτικά μέσα σε ένα μήνα από την υποβολή 
της αίτησής τους. 

Άρθρο 20 

Αναπλήρωση Προϊσταμένων 

1. Ο προϊστάμενος κάθε θέσης ευθύνης ορίζει ως ανα¬ 
πληρωτή του ένα εκ των προϊσταμένων θέσεων ευθύνης 
του αμέσως κατωτέρου επιπέδου, που υπάγονται σε αυ¬ 
τόν και υπηρετούν στην αυτή υπηρεσιακή μονάδα. 

2. Εάν δεν υπάρχει θέση ευθύνης κατωτέρου επιπέδου, 
ο προϊστάμενος ορίζει ως αναπληρωτή του έναν από τους 
υφισταμένους του. 

3. Σε κάθε περίπτωση εάν δεν είναι δυνατόν λόγω φυσι¬ 
κής αδυναμίας του οικείου προϊσταμένου να ορισθεί ανα¬ 
πληρωτής του, αρμόδιος για τον ορισμό του είναι ο άμε¬ 
σος ιεραρχικά προϊστάμενος αυτού. 

4. Σε περίπτωση που ελλείπει ο προϊστάμενος της θέ¬ 
σης ευθύνης καθήκοντα προϊσταμένου ασκεί προσωρινά 
μέχρι πληρώσεως της θέσης αυτής ο κατά τα ανωτέρω 
αναπληρωτής. 

5. Ο αναπληρωτής προϊσταμένου κατά τη διάρκεια της 
αναπλήρωσης έχει όλα τα δικαιώματα και τις υποχρεώ¬ 
σεις που απορρέουν από τη θέση ευθύνης. 

ΚΕΦΑΛΑΙΟ Ε 
Αποδοχές Προσωπικού 
Άρθρο 21 
Μισθός 

1. Ο μισθός και οι λοιπές αποδοχές του προσωπικού κα¬ 
θορίζονται με συλλογικές συμβάσεις εργασίας ή με απο¬ 
φάσεις Διαιτησίας, που καταρτίζονται σύμφωνα με τις 
ισχύουσες κάθε φορά γι’ αυτές διατάξεις της νομοθε¬ 
σίας. Η αξίωση μισθού άρχεται από την ημέρα πιστοποίη¬ 
σης έναρξης της εργασίας. 

2. Οι αποδοχές του προσωπικού για τις παρεχόμενες 
υπηρεσίες προκαταβάλλονται στο πρώτο δεκαπενθήμε¬ 
ρο του τρέχοντα μήνα. 

Η πληρωμή μπορεί να γίνεται μέσω του Τραπεζικού συ¬ 
στήματος. 

3. Σε περίπτωση απουσίας ή μη παροχής υπηρεσιών 
από υπαιτιότητα του εργαζομένου δεν οφείλονται αποδο¬ 
χές. Σε περίπτωση μερικής παροχής υπηρεσιών οφείλο¬ 
νται ανάλογα μειωμένες αποδοχές, με απόφαση του Δι- 

ευθυντού Ανθρωπίνων Πόρων. Οι αποδοχές του χρόνου 
απουσίας χωρίς άδεια, παρακρατούνται άσχετα από την 
ενδεχόμενη λόγω απουσίας πειθαρχική δίωξη. 

4. Κρατήσεις στις αποδοχές του προσωπικού δεν επι¬ 
τρέπονται εκτός εάν πρόκειται: 

α) περί προκαταβολών γενομένων υπό της εταιρείας 
έναντι αποδοχών. 

β) περί προστίμων επιβαλλομένων κατά τις διατάξεις 
του παρόντος. 

γ) περί του αντιτίμου ζημιών προξενηθεισών από υπαι¬ 
τιότητα του εργαζομένου σε αντικείμενα ή εγκαταστά- 
σειςτης εταιρείας, τηρούμενηςτηςδιάταξηςτου άρθρου 
664 Α.Κ. 

δ) περί φόρων, τελών χαρτοσήμου και εισφορών πάσης 
φύσεως. 

ε) περί άλλου ποσού που επιβάλλεται να κρατηθεί δυ¬ 
νάμει διάταξης νόμου, συλλογικής σύμβασης, διαιτητι¬ 
κής απόφασης ή άλλης έννομης διάταξης 

5. Η αξίωση επί του μισθού παύει από τη λύση της υπαλ¬ 
ληλικής σχέσης με οποιοδήποτε τρόπο. 

Μισθοί ή άλλη αποζημίωση ή αμοιβές που καταβλήθη¬ 
καν αχρεωστήτως εκ παραδρομής ή αντίθετα με τις ισχύ- 
ουσες διατάξεις παρακρατούνται από τις αποδοχές των 
επομένων μηνών. Η παρακράτηση ενεργείται σε μηνιαίες 
δόσεις που δεν μπορούν να υπερβούνσε κάθε περίπτωση 
το 1/12 των μηνιαίων αποδοχών και δεν μπορεί να ανα¬ 
τρέξει σε χρονικό διάστημα μεγαλύτερο της τελευταίας 
διετίας. 

6. Οι πάσης φύσεως αποδοχές καταβάλλονται προσω¬ 
πικά στον μισθωτό και σε περίπτωση αδυναμίας προσε- 
λεύσεώςτου στο προς τούτο εξουσιοδοτημένο πρόσωπο 
έναντι εξοφλητικής αποδείξεως. 

7. Μισθοί, ημερομίσθια, προσαυξήσεις τούτων, επιδό¬ 
ματα πάσης φύσεως, δώρα Πάσχα και Χριστουγέννων και 
γενικά οποιεσδήποτε αποδοχές που καταβλήθηκαν κατά 
την τελευταία διετία από παραδρομή, σε περίπτωση από¬ 
λυσης, συνταξιοδότησης ή οικειοθελούς αποχώρησης, 
παρακρατούνται από την αποζημίωση. 

Άρθρο 22 

Επιδόματα 

Ο επακριβής προσδιορισμός των πάσης φύσεως επιδο¬ 
μάτων, γίνεται από την Συλλογική Σύμβαση Εργασίας. 

Άρθρο 23 

Πρόσθετη Απασχόληση 

1. Στο προσωπικό της Εταιρείας που ύστερα από έγκρι¬ 
ση από το αρμόδιο όργανο, παρέχει τις υπηρεσίες του: 

α. καθ’ υπέρβαση του ωραρίου εργασίας (υπερωρίες) 
χορηγείται κατά τα ισχύοντα, αποζημίωση για υπερωρια- 
κή εργασία, 

β. κατά τις Κυριακές και άλλες εξαιρέσιμες ημέρες κα¬ 
θώς και κατά τις νυκτερινές ώρες, χορηγείται η προβλε- 
πόμενη από την κείμενη νομοθεσία αποζημίωση, 

2. Οι προϊστάμενοι Υπηρεσιακών Μονάδων επιπέδου Δι¬ 
εύθυνσης, δεν δικαιούνται αποζημίωση για υπερεργασία 
ή υπερωριακή εργασία ή εργασία κατά τις Κυριακές και 
λοιπές αργίες, εκτός αν άλλως προσδιορίζεται με απόφα¬ 
ση του Δ/ντος Συμβούλου για συγκεκριμένο σκοπό και έρ- 
γο. 

3. Στο προσωπικό που μετακινείται στο εσωτερικό ή στο 


εξωτερικό για εκπαιδευτικούς ή άλλους υπηρεσιακούς 
λόγους καταβάλλονται τα οδοιπορικά έξοδα και ημερή¬ 
σια αποζημίωση με όρους και προϋποθέσεις που καθορί¬ 
ζονται στα άρθρα 53,54 και 55 του παρόντος κανονισμού. 

Άρθρο 24 
Κίνητρα 

Η Εταιρεία αποσκοπεί όπως όλοι οι εργαζόμενοι συμ¬ 
βάλλουν στη βελτίωση των όρων παραγωγής και εργα¬ 
σίας και ιδιαίτερα σε: 

1. Προστασία κατά κινδύνων ατυχημάτων, ζημιών, βλα¬ 
βών και απωλειών (μέτρα ασφάλειας). Γιατο σκοπό αυτό 
δημιουργείται σε συνεργασία με το πιο αντιπροσωπευτι¬ 
κό Σωματείο των Εργαζομένων, Επιτροπή Υγιεινής και 
Ασφάλειας. 

2. Βελτίωση των όρων και μεθόδων εργασίας. 

3. Αύξηση της παραγωγής και βελτίωση της ποιότητας 
των παρεχομένων υπηρεσιών. 

Στα πλαίσια αυτά (παρ. 1,2,3) η Εταιρεία δύναται να συ¬ 
γκροτεί ομάδες έργου για την εκτέλεση ορισμένου έργου 
και να συμφωνεί επιπλέον αμοιβή για την σύμφωνα με τον 
αρχικό σχεδίασμά, το χρονικό προγραμματισμό και τις 
προδιαγραφές ποιότητας, εκτέλεση έργου. 

4. Ειδικά για την αύξηση παραγωγικότητας, η Εταιρεία 
δύναται να εφαρμόζει συστήματα συλλογικής ή ατομικής 
παραγωγικότητας και να καταβάλλει επιπλέον αμοιβή, 
βάσει της απόδοσης - συλλογικής ή ατομικής - σε συνερ¬ 
γασία με το πιο αντιπροσωπευτικό Σωματείο των εργαζο¬ 
μένων. 

5. Οικονομία χρόνου, υλικών και ενέργειας. 

6. Περιορισμό των σφαλμάτων και πηγών ανωμαλιών. 

Εκείνοι οι εργαζόμενοι που θα συμβάλλουν με εξαιρετι¬ 
κές πράξεις στην επίτευξη των ανωτέρω στόχων θα επι¬ 
βραβεύονται από την εταιρεία με αιτιολογημένη απόφα¬ 
ση του Διευθύνοντος Συμβούλου. 

Η επιβράβευση θα γίνεται ανάλογα με την εξαιρετική 
πράξη με: 

α) συγχαρητήρια επιστολή, 

β) εύφημη μνεία, 

γ) υλική αμοιβή, 

δ) ειδική άδεια με αποδοχές για χρονικό διάστημα μέχρι 
3 εργάσιμες ημέρες. Για μεγαλύτερο των 3 εργάσιμων 
ημερών χρονικό διάστημα απαιτείται σύμφωνη γνώμη του 
Δ.Σ.του ΟΣΚΑ.Ε., 

ε) οποιαδήποτε άλλη τιμή κρίνει ο Διευθύνων Σύμβου¬ 
λος. 

Η επιβράβευση γνωστοποιείται σ' όλους εργαζόμενους 
με ανακοίνωση της Εταιρείας. Εάν πρόκειται για εξαιρετι¬ 
κή περίπτωση δύναται να δημοσιευθεί στον ημερήσιο ή 
περιοδικό τύπο. 

Στο προσωπικό που μετέχει ειδικά σε ομάδες διοίκησης 
έργου ή προγράμματος (Ο.Δ.Ε. ή Ο.Δ.Π.) ή γενικότερα σε 
επιτροπές και ομάδες εργασίας καταβάλλεται ειδική απο¬ 
ζημίωση σύμφωνα με απόφαση του Διευθύνοντος Συμ¬ 
βούλου 

Άρθρο 25 

Η παρουσίαση των εργαζομένων στους επίτου Προσω¬ 
πικού αρμοδίους επιτρέπεται σε ημέρες και ώρες που κα¬ 
θορίζονται από την αρμόδια Διεύθυνση, σε συνεργασία 
με το πιο αντιπροσωπευτικό Σωματείο των εργαζομένων. 

Ο Διευθύνων Σύμβουλος ή ο εντεταλμένος από αυτόν 
υποχρεούται να συναντάται με το πιο αντιπροσωπευτικό 
Σωματείο των εργαζομένων μια φορά τουλάχιστον το μή¬ 
να, για την αντιμετώπιση των όποιων προβλημάτων πα¬ 
ρουσιάζονται στο προσωπικό και τη λειτουργία της εται¬ 
ρείας. 

Η Εταιρεία δύναται με απόφαση του Διοικητικού Συμ¬ 
βουλίου να χορηγεί ετησίως στο πιο αντιπροσωπευτικό 
σωματείο των εργαζομένων ένα ποσό χρημάτων για κοι¬ 
νωνικούς, πολιτιστικούς ή ψυχαγωγικούς σκοπούς. 

Άρθρο 26 
Άδειες Απουσίας. 

1. Οι Άδειες απουσίας του προσωπικού διακρίνονται σε: 

α) ετήσιες κανονικές με αποδοχές, 

β) ασθένειας με ή χωρίς αποδοχές, 

γ) ειδικές με ή χωρίς αποδοχές και 

δ) για ιδιωτικούς λόγους χωρίς αποδοχές. 

Στον υπολογισμό της χρονικής διάρκειας των υπό στοι¬ 
χεία β, γ, και δ αναφερομένων αδειώνπροσμετρούνται και 
οι εμπίπτουσες σ’ αυτές Κυριακές και εξαιρέσιμες ημέ¬ 
ρες, εκτός εάν ορίζεται άλλως. 

2. Το προσωπικό που απουσιάζει σε άδεια με αποδοχές 
λαμβάνει όλεςτις αποδοχές που θα ελάμβανε εάν κατά το 
χρόνο της άδειας παρείχε τις υπηρεσίες του. Η Εταιρεία 
έχει δικαίωμα να αφαιρέσει από το μισθό τα ποσά που εξ 
αιτίας του λόγου της απουσίας καταβλήθηκαν στον εργα¬ 
ζόμενο από ασφάλιση υποχρεωτική κατά το νόμο. 

3. Δικαιώματα και υποχρεώσεις επίπάσης μορφής αδει¬ 
ών που είχε το προσωπικό των παρ. 2α και 2β του αρθρ. 1 
του παρόντος, σύμφωνα με τις διατάξεις του Δημοσιοϋ¬ 
παλληλικού Κώδικα που ισχύει κατά την ημερομηνία υπο¬ 
γραφής του παρόντος Κανονισμού, εξακολουθούν να 
ισχύουν. 

Για τους εργαζόμενους που προσφέρουν αίμα στην 
Τράπεζα Αίματος του ΟΣΚΑ.Ε. παραμένουν οι διατάξεις 
που ισχύουν την ημερομηνία υπογραφής του παρόντος 
Γ.Κ.Π. 

Ο Πρόεδρος και ο Γ ενικός Γ ραμματέαςτου Δ.Σ. του Σω¬ 
ματείου εργαζομένων στον ΟΣΚΑ.Ε. δικαιούνται πέντε (5) 
ημέρες και τα λοιπά μέλη δύο (2) ημέρες συνδικαλιστική 
άδεια το μήνα. 

4. Το προσωπικό δεν δικαιούται να εγκαταλείψει τη θέ¬ 
ση του πριν από τη γνωστοποίηση της άδειας και πριν από 
την ορισμένη ημέρα έναρξης αυτής. 

5. Το προσωπικό οφείλει αμέσως μετά τη λήξη της άδει¬ 
ας του να επανέλθει στη θέση του. Γ ια τις ημέρες αδικαι¬ 
ολόγητης υπέρβασης της άδειας που καθορίστηκε, δεν 
οφείλονται σε καμιά περίπτωση στο προσωπικό αποδο¬ 
χές, άσχετα με την ενδεχόμενη για το λόγο αυτό πειθαρ¬ 
χική δίωξη. 

6. Η Εταιρεία δύναται σε συνεννόηση με τους εργαζό¬ 
μενους να διακόπτει επί 1 δμερο την εργασία της ή την ερ¬ 
γασία Τμημάτων της προκειμένου να χορηγηθεί στους 
εργαζόμενους η κανονική άδεια. Ο προγραμματισμός της 
τυχόν διακοπής θα γίνεται το αργότερο μέχρι το τέλος 
Μαρτίου κάθε έτους. Για εκείνους από τους μισθωτούς οι 
οποίοι δεν δικαιούνται άδειας ή δικαιούνται λιγότερες μέ¬ 
ρες η Εταιρεία χορηγεί άδεια χωρίς αποδοχές, εκτός εάν 
δύναται να τους απασχολήσει σε συναφείς εργασίες της 
ειδικότητάς τους. 


Κανονικές άδειες 

1. Το προσωπικό μετά τη συμπλήρωση ενός έτους 
πραγματικής υπηρεσίας (βασικός χρόνος) δικαιούται κά¬ 
θε ημερολογιακό έτος κανονική άδεια με αποδοχές όπως 
προβλέπουν οι διατάξεις της κείμενης νομοθεσίας. 

2. Η κανονική άδεια είναι δικαίωμα του προσωπικού από 
το οποίο δεν χωρεί παραίτηση. Αυτή χορηγείται μετά από 
εκτίμηση των υπηρεσιακών αναγκών και εξαντλείται μέ¬ 
χρι 31 Δεκεμβρίου εκάστου έτους. 

3. Η χορηγηθείσα κανονική άδεια δύναται να ανακληθεί 
ένεκα έκτακτης υπηρεσιακής ανάγκης ή με αίτηση του 
προσωπικού και μετά από εκτίμηση των λόγων που ανα- 
φέρονται σ’ αυτή. Η ανάκληση πρέπει να γίνεται εγγρά- 
φως. 

Ειδικές άδειες με ή χωρίς αποδοχές. 

Στο προσωπικό μπορεί να χορηγούνται ειδικές άδειες 
με ή χωρίς αποδοχές, σύμφωνα με την εκάστοτε ισχύου- 
σα νομοθεσία καιτις αποφάσεις του Δ.Σ. του Ο.Σ.Κ. Α.Ε. 

Άδειες για ιδιωτικούς λόγους χωρίς αποδοχές 

α) Σε εξαιρετικές περιπτώσεις στο προσωπικό μπορεί 
να χορηγηθεί άδεια χωρίς αποδοχές, αν συνηγορούν γι’ 
αυτό σπουδαίοι ιδιωτικοί λόγοι, οι οποίοι εκτιμώνται από 
τα αρμόδια όργανα για την χορήγησή τους. 

β) Οι άδειες αυτές χαρακτηρίζονται ως άδειες για ιδιω¬ 
τικούς λόγους χωρίς αποδοχές ,η διάρκειά τους αναφέ- 
ρεται σε συνεχή χρόνο και χορηγούνται από το Διευθύνο- 
ντα Σύμβουλο ή το εξουσιοδοτημένο απ’ αυτόν όργανο, 
όταν η διάρκειά τους είναι μέχρι ένα (1) μήνα και από το 
Διοικητικό Συμβούλιο, όταν η διάρκειά τους είναι μεγαλύ¬ 
τερη του μήνα και μέχρι δύο (2) έτη κατ’ ανώτατο όριο. 

Άρθρο 27 
Εκπαίδευση 

1. Η εκπαίδευση σε συναφές με το αντικείμενο της ερ¬ 
γασίας εκπαιδευτικό πρόγραμμα είναι δικαίωμα και υπο¬ 
χρέωση των υπαλλήλων του Ο.Σ.Κ. Α.Ε., και πραγματο¬ 
ποιείται με προγράμματα εισαγωγικής εκπαίδευσης, επι¬ 
μόρφωσης και εξειδίκευσης, τα οποία οργανώνονται από 
την Εταιρεία ή άλλους φορείς του δημοσίου ή ιδιωτικού 
τομέα, σύμφωνα με τις σχετικές αποφάσεις του ΟΣΚΑ.Ε. 
Στο προσωπικό που μετέχει σε εκπαιδευτικά προγράμμα¬ 
τα συναφή μετά αντικείμενα εργασίας της Εταιρείας μπο¬ 
ρεί με απόφαση του Δ.Σ. του Ο.Σ.Κ. Α.Ε. να χορηγούνται 
ειδικές άδειες με ή χωρίς αποδοχές. 

2. Η εισαγωγική εκπαίδευση πραγματοποιείται εντός 2 
μηνών από την ανάληψη υπηρεσίας των υπαλλήλων και 
αποσκοπεί στη σφαιρική ενημέρωση αυτών για τους σκο¬ 
πούς και τον τρόπο λειτουργίας του Οργανισμού, τις επί 
μέρους αρμοδιότητες των Υπηρεσιών αυτού, καθώς και 
τις υποχρεώσεις και τα δικαιώματα των υπαλλήλων του 
Ο.Σ.Κ. Α.Ε. που απορρέουν από τις ισχύουσες διατάξεις. 

3. Η επιμόρφωση και εξειδίκευση πραγματοποιείται 
καθ’ όλη τη διάρκεια της σταδιοδρομίας του υπαλλήλου 
στον Ο.Σ.Κ. Α.Ε. και αποσκοπεί στη διαρκή ενημέρωσή 
του στις νέες μεθόδους εργασίας, στις νέες τεχνολογικές 
εξελίξεις, καθώς και στις δυνατότητες αξιοποίησής τους 
με σκοπό την αύξηση της παραγωγικότητας και τη βελ¬ 
τίωση των παρεχομένων υπηρεσιών από τον Οργανισμό. 

4. Η παρακολούθηση των προγραμμάτων εκπαίδευσης 
είναι υποχρεωτική για τον υπάλληλο. 

5. Στην έννοια της εκπαίδευσης νοείται και η μεταπτυ¬ 
χιακή εκπαίδευση που παρέχεται σε αναγνωρισμένα ΑΕΙ 
και ΤΕΙ, εσωτερικού ή εξωτερικού. 

Άρθρο 28 

Ηθικές και υλικές αμοιβές 

1. Για εξαιρετικές πράξεις κατά την εκτέλεση της υπη¬ 
ρεσίας ή για εξαίρετη επίδοση πέρα από την επιβαλλόμε¬ 
νη από τα συνήθη καθήκοντα, μπορεί να απονέμονται 
στους υπαλλήλους της Εταιρείας οι ακόλουθες αμοιβές, 
ανάλογα με την προσφερθείσα υπηρεσία: 

α) συγχαρητήρια επιστολή 

β) εύφημη μνεία 

γ) υλική αμοιβή 

δ) ειδική άδεια κατά τα οριζόμενα στο άρθρο 24 του πα¬ 
ρόντος 

2. Οι αμοιβές αυτές απονέμονται, ύστερα από αιτιολο¬ 
γημένη πρόταση όλων των ιεραρχικά υπηρεσιακών προϊ¬ 
σταμένων, ή του τμήματος Εσωτερικού Ελέγχου και Ποι¬ 
ότητας ως εξής: 

α) Η συγχαρητήρια επιστολή και η εύφημη μνεία από το 
Διευθύνοντα Σύμβουλο ή τους Γενικούς Διευθυντές της 
Εταιρείας για το προσωπικό της δικαιοδοσίας τους. Η 
πράξη αυτή, που περιέχει τους λόγους της αμοιβής αυ¬ 
τής, κοινοποιείται ως εγκύκλιος σε όλο το προσωπικό και 
αντίγραφο αυτής τοποθετείται στο προσωπικό μητρώο 
του υπαλλήλου που αμείβεται. 

β) Η ειδική άδεια από τον Διευθύνοντα Σύμβουλο της 
Εταιρείας σύμφωνα με τα οριζόμενα στο άρθρο 24 του 
παρόντος κανονισμού. 

γ) Η υλική αμοιβή που χορηγείται με απόφαση του Διοι¬ 
κητικού Συμβουλίου, κοινοποιείται στο προσωπικό, και 
αντίγραφο αυτής τοποθετείται στο προσωπικό μητρώο 
του υπαλλήλου. 

3. Για διακεκριμένες πράξεις του προσωπικού, άσχετες 
μετά υπηρεσιακά τους καθήκοντα, καθώς και για τις πρά¬ 
ξεις ευποιίας στην κοινωνική ζωή, μπορεί: 

α) Να απευθύνεται σ’ αυτόν που διακρίθηκε συγχαρη¬ 
τήρια επιστολή από το Διευθύνοντα Σύμβουλο της Εται¬ 
ρείας. 

β) Να εκφράζεται έγγραφα η ευαρέσκεια του Διοικητι¬ 
κού Συμβουλίου. Η πράξη με την οποία εκφράζεται η ευ¬ 
αρέσκεια μπορεί να κοινοποιείται, ως εγκύκλιος, σε όλο 
το προσωπικό και αντίγραφο αυτής να τοποθετείται στο 
προσωπικό μητρώο του υπαλλήλου. 

4. Ευαρέσκεια μπορεί να εκφράζεται από το Διοικητικό 
Συμβούλιο ή το Διευθύνοντα Σύμβουλο της Εταιρείας 
στους αποχωρούντες απάτην Υπηρεσία, ύστερα από μα- 
κρά και ευδόκιμη άσκηση των καθηκόντών τους. Η απο¬ 
νομή και άλλων τιμών στους αποχωρούντες ανήκει στη 
διακριτική ευχέρεια του Διευθύνοντος Συμβούλου 

Άρθρο 29 
Κοινωνική πρόνοια 

1. Η κοινωνική πρόνοια παρέχεται στο προσωπικό του 
Ο.Σ.Κ. Α.Ε. από τους οικείους φορείς στους οποίους αυ¬ 
τό είναι ασφαλισμένο με βάση τις κείμενες διατάξεις. 

Όλο το προσωπικό τον Οργανισμού υποχρεούται να με¬ 
τέχει στους αντίστοιχους ασφαλιστικούς οργανισμούς 
που λειτουργούν ή πρόκειται να συσταθούν, εφόσον οι 
κανονισμοί τους δεν εξαιρούν ρητά αυτό από την εφαρ¬ 


μογή τους και να συμμορφώνεται με τις διατάξεις των κα¬ 
νονισμών αυτών. 

2. Στα τέκνα του προσωπικού που αριστεύουν κατά τις 
προαγωγικές ή απολυτήριες εξετάσεις στη δευτεροβάθ¬ 
μια ή τριτοβάθμια εκπαίδευση μπορεί να παρέχεται από 
τον Ο.Σ.Κ. χρηματικό βραβείο, το ύψος του οποίου καθο¬ 
ρίζεται κάθε φορά από το Διοικητικό Συμβούλιο. Το χρη¬ 
ματικό αυτό βραβείο παρέχεται στους μαθητές που φοι¬ 
τούν σε Δημόσιες Σχολές, καθώς και στις αναγνωρισμέ¬ 
νες ως ισότιμες με αυτές. 

3. Στο προσωπικό που έχει τέκνα προσχολικής ηλικίας 
μπορεί να καταβάλλεται από τον Ο.Σ.Κ. Α.Ε. μηνιαίο ποσό 
που καθορίζεται κάθε φορά με απόφαση του Διοικητικού 
Συμβουλίου, για την κάλυψη των εξόδων φύλαξης αυτών 
σε βρεφονηπιακούς σταθμούς. 

4. Με απόφαση του Διοικητικού Συμβουλίου μπορεί να 
διατίθεται κάθε χρόνο ένα ποσό για την οργάνωση παιδι¬ 
κών κατασκηνώσεων για τα τέκνα των υπαλλήλων του 
Ο.Σ.Κ. Α.Ε. ή για την κάλυψη των εξόδων αποστολής τους 
σε παιδικές κατασκηνώσεις που λειτουργούν με την ευ¬ 
θύνη φορέων του δημοσίου ή ιδιωτικού τομέα. Το ποσό 
αυτό είναι ανάλογο με τον αριθμό των παιδιών που είναι 
διατεθειμένα να μετάσχουν στην κατασκήνωση και η ηλι¬ 
κία τους κυμαίνεται από 6-14 έτη. Οι λεπτομέρειες για την 
εφαρμογή της διάταξης αυτής καθορίζονται με την πα¬ 
ραπάνω απόφαση του Διοικητικού Συμβουλίου, ύστερα 
από σχετική πρόταση της συνδικαλιστικής οργάνωσης 
του προσωπικού. 

5. Ο Διευθύνων Σύμβουλος μπορεί να χορηγεί με τη 
μορφή δανείου, προκαταβολή αποδοχών στους υπαλλή¬ 
λους, μετά από αίτημά τους, ύψους μέχρις αποδοχών 
τριών μηνών. Η αποπληρωμή των δανείων γίνεται άτοκα 
με μηνιαία παρακράτηση στο μισθό, που δεν μπορεί να 
υπερβαίνει το 1/12 αυτού. Σε περίπτωση αποχώρησης πα- 
ρακρατείται όλο το ποσό από τις οφειλόμενες αποδοχές, 
δώρα, επιδόματα ή αποζημιώσεις. 

6. Σε περίπτωση γάμου και κηδείας το Διοικητικό Συμ¬ 
βούλιο μετά από πρόταση του πιο αντιπροσωπευτικού 
Σωματείου των εργαζομένων δύναται να χορηγεί ειδικό 
βοήθημα. 

7. Με απόφαση του Διοικητικού Συμβουλίου δύναται να 
ορίζεται εκάστοτε ένα ποσό χρημάτων για βοήθεια ή ενί¬ 
σχυση εκείνων από το προσωπικό που έχουν ειδική οικο¬ 
νομική ανάγκη. Η διάθεση όσον αφοράταπρόσωπακαιτο 
ποσό γίνεται μετά από εισήγηση του πιο αντιπροσωπευτι¬ 
κού Σωματείου των εργαζομένων. 

Άρθρο 30 

Εκπαίδευση έναντι κινδύνων 

1. Το προσωπικό υποχρεούται να συμμετέχει σε εκπαι¬ 
δευτικά προγράμματα, επιμορφωτικά σεμινάρια κ.λ.π. 
σύμφωνα με τα οριζόμενα σε εγκύκλιο του Διευθύνοντος 
Συμβούλου. Γιατην εκτός ωραρίου εργασίας συμμετοχή 
καθορίζεται αποζημίωση με απόφαση του Διευθύνοντος 
Συμβούλου. 

2. Γ ιατην αποφυγή ατυχημάτων όλοι οι εργαζόμενοι και 
ιδιαίτερα οι προσφέροντες υπηρεσία σε τεχνικά έργα ή 
εγκαταστάσεις οφείλουν με ευθύνη των Διευθυντών και 
των προϊσταμένων των να εκπαιδευθούν πριν αναλάβουν 
να εκτελέσουν μόνοι την εργασία. 

ΚΕΦΑΛΑΙΟ ΣΤ 
Άρθρο 31 

Αξιολόγηση- Φάκελος σταδιοδρομίας 

1. Η αξιολόγηση του προσωπικού γίνεται με εκθέσεις 
και αποβλέπει στην αντικειμενική και αμερόληπτη στάθμι- 
ση της επαγγελματικής ικανότητας και καταλληλότητάς 
του σε σχέση με το αντικείμενο της εργασίας του. 

2. Η αξιολόγηση γίνεται από τον Διευθυντή του τμήμα¬ 
τος σε συνεργασία με τον προϊστάμενο και τον υπεύθυνο 
του προσωπικού. Η αξιολόγηση των Διευθυντών γίνεται 
από τον Διευθύνοντα Σύμβουλο ή τους οριζόμενους για 
το σκοπό αυτό Γενικούς Δ/ντές. Ο αξιολογούμενος λαμ¬ 
βάνει γνώση της αξιολόγησης και έχει το δικαίωμα να κα¬ 
ταθέσει γραπτώς τις αντιρρήσεις του, περί των οποίων 
αποφασίζει το Διοικητικό Συμβούλιο. 

3. Ως προς τον τύπο και το περιεχόμενο των εκθέσεων 
αξιολόγησης, το χρόνο σύνταξης και τα λοιπά συναφή θέ¬ 
ματα αποφασίζει ο Διευθύνων Σύμβουλος σε συνεργασία 
με το πιο αντιπροσωπευτικό Σωματείο των εργαζομένων. 

4. Το Προσωπικό Μητρώο του υπαλλήλου περιλαμβάνει 
τα ακόλουθα στοιχεία, λαμβανομένων υπόψη των διατά¬ 
ξεων του νόμου 2472/1997: 

α) Τα στοιχεία ταυτότητας του υπαλλήλου, της συζύγου 
και των τέκνων αυτού. Οποιαδήποτε μεταβολή των στοιχεί¬ 
ων αυτών πρέπει να δηλώνεται έγκαιρα από τον υπάλληλο. 

β) Τους τίτλους σπουδών, επιμόρφωσης, μετεκπαίδευ¬ 
σης ή άλλα τυπικά στοιχεία. 

γ)Τα στοιχεία της υπηρεσιακής κατάστασης του υπαλ¬ 
λήλου (αποφάσεις, έγγραφα ή άλλα στοιχεία που αναφέ- 
ρονται στη σταδιοδρομία και την υπηρεσιακή γενικά κα¬ 
τάσταση του υπαλλήλου, μισθολογικά κλιμάκια και λοιπά 
επιδόματα καθώς και το χρόνο χορήγησης τους κ.λ.π.). 

δ) Τις Εκθέσεις Αξιολόγησης 

ε)Τις ηθικές αμοιβές, ποινές, άδειες (κανονικές, αναρ- 
ρωτικές, εκπαιδευτικές κλπ.) 

στ) Τα στοιχεία που καταθέτει ο ίδιος ο υπάλληλος στην 
υπηρεσία και ζητά να περιληφθούν στο Προσωπικό του 
Μητρώο. 

Αμέσως μετά την πρόσληψη του υπαλλήλου συγκροτεί¬ 
ται το Προσωπικό του Μητρώο από το Τμήμα Προσωπι¬ 
κού, το οποίο είναι υπεύθυνο για την τήρηση, ασφαλή φύ¬ 
λαξη και σχετική ενημέρωση όλωντων στοιχείων αυτού. 

Κάθε εργαζόμενος έχει το δικαίωμα της ενημέρωσης 
για τα προσωπικά στοιχεία που τηρεί η εταιρεία, σύμφω¬ 
να με το νόμο 2472/1997 περί προσωπικών δεδομένων. 

ΚΕΦΑΛΑΙΟ Ζ 
Άρθρο 32 

Θεσμικά Όργανα κρίσης 

Στην Εταιρεία λειτουργούν τα κατωτέρω Συμβούλια 
που επιλαμβάνονται των βάσει των διατάξεων του παρό¬ 
ντος Κανονισμού θεμάτων που εισάγονται αρμοδίως σ’ 
αυτά: 

1. Συμβούλιο Επιλογής προϊσταμένων Διεύθυνσης. 

2. Συμβούλιο Επιλογής προϊσταμένων Τμημάτων και 
Γραφείων. Τα ανωτέρω Συμβούλια συγκροτούνται όπως 
προβλέπει η παράγραφος 5 του άρθρου 19 του παρό¬ 
ντος. 

3. Το Πρωτοβάθμιο Πειθαρχικό Συμβούλιο που συγκρο¬ 
τείται ως εξής: 


α. Από το Γενικό Διευθυντή Διοικητικής υποστήριξης, 
ως πρόεδρο 

β. Από δύο Διευθυντές που ορίζονται από τον Διευθύ- 
νοντα Σύμβουλο. 

γ. Από δύο εκπροσώπους των εργαζομένων. 

4. Το Δευτεροβάθμιο Πειθαρχικό Συμβούλιο που συ¬ 
γκροτείται ως εξής: 

α. Από έναν Εφέτη, ως πρόεδρο, οριζόμενο από τον 
προϊστάμενο του Εφετείου Αθηνών. Σε περίπτωση αδυ¬ 
ναμίας παρουσίας του, αναπληρώνεται από τον Πρόεδρο 
του Δ.Σ. του ΟΣΚΑ.Ε. 

β. Από ένα μέλος του Διοικητικού Συμβουλίου που ορί¬ 
ζεται από αυτό. 

γ. Από έναν Γενικό Διευθυντή που ορίζεται επίσης από 
το Διοικητικό Συμβούλιο. 

δ. Από δύο εκπροσώπους των εργαζομένων. 

Οι κανονισμοί λειτουργίας των ανωτέρω οργάνων ρυθ¬ 
μίζονται με αποφάσεις αυτών που κυρώνονται από το Δι¬ 
οικητικό Συμβούλιο της εταιρείας. 

Στην περίπτωση, που στις ανωτέρω περιπτώσεις των 
παραγράφων 3 και 4 δεν υπάρχει Γ ενικός Διευθυντής, τό¬ 
τε για την συμπλήρωση του συμβουλίου, ορίζεται από το 
Διοικητικό Συμβούλιο της εταιρείας, ένας Διευθυντής. 

5. Θέματα υπηρεσιακών λειτουργιών όπως μετατάξεις, 
αποσπάσεις κ.λ.π. ή άλλα θέματα που τυχόν προκύψουν 
διαβιβάζονται δια της Δ/νσης Ανθρωπίνων Πόρων μέσω 
του Γ ενικού Δ/ντή Διοικητικής Υποστήριξης στο Δ.Σ. του 
ΟΣΚΑ.Ε. το οποίο και αποφασίζει οριστικά επί των θεμά¬ 
των αυτών, μετά από πρόταση του Διευθύνοντος Συμ¬ 
βούλου. 

ΚΕΦΑΛΑΙΟ Η 
ΠΕΙΘΑΡΧΙΚΟ ΔΙΚΑΙΟ 
Άρθρο 33 

Πειθαρχικά αδικήματα 

1. Κάθε παράβαση υπηρεσιακού καθήκοντος με υπαίτια 
πράξη ή παράλειψη που μπορεί να καταλογισθεί, αποτε¬ 
λεί πειθαρχικό αδίκημα. 

2. Το υπηρεσιακό καθήκον προσδιορίζεται τόσο από τις 
επιβαλλόμενες στο προσωπικό υποχρεώσεις από τις κεί¬ 
μενες διατάξεις, εγκυκλίους οδηγίες και εντολές, όσο και 
από τη φύση της υπηρεσίας, ακόμη και από την όλη δια¬ 
γωγή του, που πρέπει να τηρείται κάθε φορά εντός Υπη¬ 
ρεσίας. 

3. Η δίωξη του πειθαρχικού αδικήματος αποτελεί υπη¬ 
ρεσιακό καθήκον. Κατ’ εξαίρεση, για αδικήματα για τα 
οποία, κατά την κρίση του οργάνου που έχει την πειθαρ¬ 
χική εξουσία, θα αρκούσε κατ’ ανώτατο όριο η ποινή της 
έγγραφης επίπληξης, η δίωξη υπόκειται στη διακριτική 
εξουσία του οργάνου αυτού, το οποίο λαμβάνει υπόψη 
και το συμφέρον της Υπηρεσίας και την όλη διαγωγή του 
υπαλλήλου μέσα στην Υπηρεσία. 

4. Μεταξύ των πειθαρχικών αδικημάτων συγκαταλέγο¬ 
νται ιδίως τα ακόλουθα: 

α) Η αδικαιολόγητη αποχή από την εκτέλεση των υπη¬ 
ρεσιακών καθηκόντων. 

β) Κάθε αδικαιολόγητη απουσία ή μη τήρηση των δια¬ 
τάξεων που ισχύουν κάθε φορά για το ωράριο. 

γ) Η ραθυμία, η αμέλεια, καθώς και η ατελής ή μη έγκαι¬ 
ρη εκπλήρωση του υπηρεσιακού καθήκοντος. 

δ) Κάθε απείθεια ή άρνηση εντολής ιεραρχικά προϊστα¬ 
μένου. 

ε) Κάθε εριστική ή μη αρμόζουσα συμπεριφορά στο λοι¬ 
πό προσωπικό. 

στ) Κάθε απρεπής και γενικά μη αρμόζουσα συμπερι¬ 
φορά στο κοινό που απευθύνεται στις υπηρεσίες του 
Ο.Σ.Κ. Α.Ε. 

ζ) Κάθε πράξη ή παράλειψη που μπορεί να επιφέρει ζη¬ 
μία υλική ή ηθική στον Ο.Σ.Κ. Α.Ε. καθώς και κάθε παρά¬ 
βαση της εχεμύθειας που επιβάλλεται από την υπηρεσία, 
η) Κάθε ατασθαλία στη διαχείριση, 
θ) Κάθε παράλειψη ελέγχου και παρακολούθησης των 
υφισταμένων, που μπορεί να δημιουργήσει ζημία ή διατά¬ 
ραξη της υπηρεσιακής τάξης. 

ι) Η σύνταξη μη αντικειμενικής Έκθεσης Αξιολόγησης 
από πρόθεση από κάθε προϊστάμενο, για το προσωπικό 
που υπάγεται σ’ αυτόν. 

ια) Κάθε αναληθής βεβαίωση ή δήλωση του υπαλλήλου 
προς την Υπηρεσία και ιδίως σε ότι αφορά την ύπαρξη των 
γενικών και ειδικών προσόντων και των απαιτουμένων 
στοιχείων για την κατάρτιση του προσωπικού μητρώου. 

ιβ)Κάθε πράξη ή παράλειψη που αντιβαίνει στο Σύνταγ¬ 
μα και τους Νόμους. 

ιγ) Κάθε παράβαση των εγκυκλίων, οδηγιών και ειδικών 
κανονισμών για πρόληψη ατυχημάτων. 

ιδ) Κάθε αδικαιολόγητη άρνηση προσέλευσης για εξέ¬ 
ταση ή κατάθεση ενώπιον υπηρεσιακού οργάνου, που 
διενεργεί προανάκριση ή ανάκριση του πειθαρχικού κρι¬ 
τή. 

ιε) Κάθε πράξη που συνιστά κατάχρηση εξουσίας, 
ιστ) Η χρησιμοποίηση πληροφοριών, τις οποίες κατέχει 
ο υπάλληλος, ως έκτης υπηρεσίας του, για εξυπηρέτηση 
ιδιωτικών συμφερόντων αυτού ή τρίτων. 

ιζ) Η άμεση ή δια τρίτου προσώπου συμμετοχή σε δη¬ 
μοπρασία που διενεργείται από τον Ο.Σ.Κ. Α.Ε. 

ιη) Η επιδίωξη ή αποδοχή από τον υπάλληλο οποιοσδή¬ 
ποτε αμοιβής, εύνοιας ή ανταλλάγματος από πρόσωπο 
του οποίου διαχειρίζεται ή πρόκειται να διαχειρισθεί τις 
υποθέσεις κατά την ενάσκηση του υπηρεσιακού του έρ¬ 
γου. 

ιθ) Η χρησιμοποίηση τρίτων προσώπων για απόκτηση 
υπηρεσιακής εύνοιας ή πρόκληση ή ματαίωση εντολής 
της Υπηρεσίας. 

κ) Η αναρμόδια παρέμβαση υπέρ ή κατά τρίτου προσώ¬ 
που. 

κα) Η άσκηση κριτικής των πράξεων της προϊσταμένης 
αρχής που γίνεται δημοσίως, γραπτώς ή προφορικώς, με 
σκόπιμη χρησιμοποίηση εκδήλως ανακριβών στοιχείων ή 
με προδήλως απρεπείς εκφράσεις. 

5. Η κατά σύστημα ή κατ' εξακολούθηση ή κατ' επανά¬ 
ληψη διάπραξη κάποιου από τα παραπάνω πειθαρχικά 
αδικήματα θεωρείται επιβαρυντικό στοιχείο κατά την επι¬ 
μέτρηση της ποινής. 

6. Οι παρακάτω ιδία περιπτώσεις πειθαρχικών αδικημά¬ 
των μπορούν να επισύρουν την ποινή της οριστικής από¬ 
λυσης: 

α) Η παράβαση καθήκοντος κατά τον ποινικό νόμο, 
β) Η αδικαιολόγητη αποχή από την εκτέλεση των καθη¬ 
κόντων για τριάντα (30) τουλάχιστο ημέρες. 

γ) Η χαρακτηριστικούς αναξιοπρεπής ή ανάξια διαγωγή 
του υπαλλήλου εντός της υπηρεσίας. 


δ) Η εκ συστήματος κακή συμπεριφορά προς τους πο¬ 
λίτες. 

ε) Η σοβαρή απείθεια. 

στ) Κάθε πειθαρχικό αδίκημα που μπορεί, απάτη φύση 
του να προκαλέσει ή έχει προκαλέσει δημόσιο σκάνδαλο. 

ζ) Η εμμονή του υπαλλήλου να μην παρουσιασθεί στην 
αρμόδια Υγειονομική Επιτροπή, στην οποία έχει παρα- 
πεμφθεί από την Υπηρεσία για εξέταση. 

η) Κάθε απάτη ή απιστία σχετικά με τη διαχείριση στην 
Υπηρεσία, καθώς και κάθε δωροληψία από εργολάβους ή 
προμηθευτές ή φορείς ή πολίτες που έχουν θέματα στον 
Ο.Σ.Κ. Α.Ε. 

θ) Κάθε ιδιάζουσα από πρόθεση βαριά παράβαση υπη¬ 
ρεσιακού καθήκοντος. 

ι) Κάθε τελεσίδικη ποινική καταδίκη για κακούργημα ή 
για κάποιο πλημμέλημα που έχει σχέση με την υπηρεσία, 
καθώς και κάθε τελεσίδικη καταδίκη με στέρηση των πο¬ 
λιτικών δικαιωμάτων. 

Άρθρο 34 

Πειθαρχικές ποινές 

Οι πειθαρχικές ποινές, σύμφωνα με τις διατάξεις τον κα¬ 
νονισμού αυτού είναι οι ακόλουθες: 
α) Έγγραφη επίπληξη 

β) Πρόστιμο μέχρις αποδοχών δύο (2) μηνών, 
γ) Στέρηση μισθολογικής εξέλιξης, 
δ) Προσωρινή παύση (Αργία) μέχρι έξι (6) μήνες, 
ε) Οριστική απόλυση. 

Σε ότι αφορά την με στοιχείο (γ) πειθαρχική ποινή ακο¬ 
λουθείται αποκλειστικά η διαδικασία του αρθρ. 15 του πα¬ 
ρόντος. 

Άρθρο 35 

Συρροή αδικημάτων και ποινών 

1. Κανένας δεν διώκεται για το ίδιο πειθαρχικό αδίκημα 
δεύτερη φορά. 

2. Εξαιτίας της ίδιας πράξης επιβάλλεται μία ποινή, 
έστω και αν αυτή περιέχει στοιχεία περισσοτέρων πει¬ 
θαρχικών αδικημάτων. 

3. Περισσότερα πειθαρχικά αδικήματα μπορεί να συ- 
νεκδικαστούν κατά την κρίση του οργάνου που έχει την 
πειθαρχική δικαιοδοσία. 

4. Για περισσότερα πειθαρχικά αδικήματα που συνεκδι- 
κάζονται επιβάλλεται μία πειθαρχική ποινή κατά συγχώ¬ 
νευση. 

Άρθρο 36 

Σχέση πειθαρχικής με ποινική δίκη 

1. Η πειθαρχική δίκη είναι ανεξάρτητη από την ποινική, 
καθώς και από κάθε άλλη δίκη. 

2. Η ποινική δίκη δεν αναστέλλει την πειθαρχική, μπορεί 
όμως ο πειθαρχικός κριτής, με απόφασή του που μπορεί 
να ανακληθεί ελεύθερα, να διατάξει την αναστολή της 
πειθαρχικής διαδικασίας μέχρι την έκδοση αμετάκλητης 
απόφασης του Ποινικού Δικαστηρίου. 

3. Πραγματικά γεγονότα, των οποίων η ύπαρξη έχει δια¬ 
πιστωθεί με αμετάκλητη απόφαση ποινικού δικαστηρίου, 
λαμβάνονται υπ’ όψιν στην πειθαρχική δίκη, όπως στην 
ποινική. Δεν κωλύεται όμως, στη συνέχεια, το πειθαρχικό 
όργανο να εκδώσει απόφαση διαφορετική της ποινικής. 

4. Εάν εκδοθεί αμετάκλητη ποινική καταδικασπκή από¬ 
φαση, μετά την πειθαρχική δίκη, σύμφωνα με την οποία 
δεν κρίθηκε ο πειθαρχικά διωχθείς ως οριστικά απολυτέ- 
ος, επαναλαμβάνεται από την αρχή η πειθαρχική δίωξη 
για την ίδια πράξη, εάν δικαιολογείται, σύμφωνα με την 
παρ. 6του άρθρ. 33, η οριστική απόλυση του υπαλλήλου. 

Εάν εκδοθεί αμετάκλητη αθωωτική ποινική απόφαση, η 
πειθαρχική δίκη επαναλαμβάνεται από την αρχή, με αίτη¬ 
ση του τιμωρηθέντος. 

Τα οριζόμενα στην παράγραφο αυτή, για επανάληψη 
της πειθαρχικής δίκης με αίτηση του τιμωρηθέντος, 
εφαρμόζονται και εάν εκδοθεί αμετάκλητη απαλλακτική 
ποινική απόφαση, εφόσον με την πειθαρχική απόφαση εί¬ 
χε επιβληθεί η ποινή της οριστικής απόλυσης. 

Το δικαίωμα για επανάληψη της πειθαρχικής δίκης πα¬ 
ραγράφεται μετά δύο (2) έτη από τότε που η ποινική από¬ 
φαση είχε καταστεί αμετάκλητη. 

Άρθρο 37 

Εξάλειψη αξιοποίνου - Παραγραφή πειθαρχικών 
αδικημάτων 

1. Τα πειθαρχικά αδικήματα παραγράφονται εάν πα¬ 
ρήλθε διετία ή γι’ αυτά που προβλέπονται στο άρθρο 33 
παρ. 6, πενταετία από την ημέρα που διαπράχθηκαν, επι- 
φυλασσομένων των διατάξεων των επομένων παραγρά¬ 
φων 2 έως 5. 

2. Πειθαρχικό αδίκημα που αποτελεί και ποινικό αδίκη¬ 
μα δεν παραγράφεται πριν περάσει ο χρόνος που ορίζε¬ 
ται για την παραγραφή του ποινικού αδικήματος. Για τα 
αδικήματα αυτά οι πράξεις της ποινικής διαδικασίας απο¬ 
τελούν λόγο διακοπής της παραγραφής του πειθαρχικού 
αδικήματος. 

3. Όταν ασκηθεί πειθαρχική δίωξη, το πειθαρχικό αδί¬ 
κημα παραγράφεται μετά διετία από την άσκηση αυτής, 
αν στο μεταξύ δεν εκδόθηκε πειθαρχική απόφαση, εκτός 
της περίπτωσης της παρ. 2 του παρόντος άρθρου. Ως 
χρόνος άσκησης της πειθαρχικής δίωξης νοείται ο χρό¬ 
νος κατά τον οποίο ο υπαίτιος υπάλληλος κλήθηκε για 
πρώτη φορά σε απολογία. 

4. Ο χρόνος αναστολής της πειθαρχικής διαδικασίας, 
σύμφωνα με την παρ. 2 του άρθρου 36, δεν υπολογίζεται 
στο χρόνο παραγραφής του πειθαρχικού αδικήματος σε 
κάθε περίπτωση. 

5. Το πειθαρχικό αδίκημα, όταν ασκηθεί έφεση, παρα¬ 
γράφεται αν μέσα σε ένα έτος από την άσκηση της έφε¬ 
σης δεν εκδοθεί απόφαση, εκτός της περίπτωσης της 
παρ. 2 του άρθρου αυτού. 

6. Η παραγραφή του πειθαρχικού αδικήματος διακόπτε¬ 
ται με την τέλεση άλλου πειθαρχικού αδικήματος που 
αποσκοπεί στην απόκρυψη αυτού ή στη ματαίωση της 
πειθαρχικής δίωξης για το αδίκημα αυτό. 

7. Όταν διακοπεί η παραγραφή, οι προθεσμίες που ορί¬ 
ζονται στην παρ. 1 του άρθρου αυτού αρχίζουν να με¬ 
τρούν από την αρχή. 

8. Σε περίπτωση αμνηστίας, αποκατάστασης, χάριτος ή 
με οποιοδήποτε άλλο τρόπο άρσης του κολασίμου ή άρ¬ 
σης ή μεταβολής των συνεπειών της καταδίκης ποινικού 
αδικήματος, που αποτελεί και πειθαρχικό αδίκημα, δεν αί¬ 
ρεται το πειθαρχικώς κολάσιμο της πράξης. 

9. Τυχόν προαγωγή του υπαλλήλου δεν αίρει το πειθαρ- 


χικώς κολάσιμο του αδικήματης που διαπράχθηκε πριν 
από την προαγωγή του. 

ΙΟ.Τελεσίδική πειθαρχική απόφαση δεν υπόκειται σε 
παραγραφή. 

Άρθρο 38 

Μη εκτέλεση πειθαρχικών αποφάσεων 

1.0 υπάλληλος που αποχώρησε από την Υπηρεσία, για 
οποιοδήποτε λόγο, δεν διώκεται πειθαρχικά, η διαδικασία 
όμως της πειθαρχικής δίωξης αυτού, που τυχόν έχει αρ¬ 
χίσει, μπορεί να συνεχιστεί και μετά τη λύση της εργασια¬ 
κής σχέσης, εφόσον αυτός ζει. 

2. Πειθαρχική δίωξη που άρχισε, συνεχίζεται υποχρεω¬ 
τικά με αίτηση του υπαλλήλου που αποχώρησε, εάν αυτή 
υποβληθεί μέσα σε ένα (1) μήνα από την αποχώρησή του. 

3. Τυχόν καταδικαστική απόφαση, που εκδίδεται σύμ¬ 
φωνα με τις παραπάνω παραγράφους, παραμένει ανε¬ 
κτέλεστη. 

Άρθρο 39 

Πειθαρχικές δικαιοδοσίες 

1. Η πειθαρχική δικαιοδοσία είναι μονομελής και πολυ¬ 
μελής. 

2. Η μονομελής πειθαρχική δικαιοδοσία ασκείται από 
τους πειθαρχικούς προϊσταμένους. 

3. Η πολυμελής πειθαρχική δικαιοδοσία ασκείται: 

α) Από το Πρωτοβάθμιο Πειθαρχικό Συμβούλιο 

β) Από το Δευτεροβάθμιο Πειθαρχικό Συμβούλιο 

Άρθρο 40 

Μονομελής πειθαρχική δικαιοδοσία 

1. Η μονομελής πειθαρχική δικαιοδοσία ασκείται από 
τους πειθαρχικούς προϊσταμένους, οι οποίοι είναι: 

α) Ο Διευθύνων Σύμβουλος της Εταιρείας, για όλο το 
προσωπικό. 

β) Οι Γενικοί Διευθυντές, οι Προϊστάμενοι Διευθύνσεων, 
Τμημάτων και αυτοτελών γραφείων, για όλο το προσωπι¬ 
κό που υπάγεται σ’ αυτούς. 

2. Κάθε πειθαρχικός προϊστάμενος μπορεί να εκδώσει 
απαλλακτική απόφαση, να επιβάλλει την ποινή της έγ¬ 
γραφης επίπληξης και την ποινή του προστίμου και αρ¬ 
γίας με τις ακόλουθες διακρίσεις: 

α) Ο Διευθύνων Σύμβουλος αργία μέχρι 3 μήνες και 
πρόστιμο μέχρι τις αποδοχές δύο (2) μηνών. 

β)Ό Γενικός Διευθυντής πρόστιμο μέχρι τις αποδοχές 
ενός (1) μηνάς. 

γ) Ο Προϊστάμενος Διεύθυνσης πρόστιμο μέχριτις απο¬ 
δοχές δεκαπέντε (15) ημερών. 

δ) Ο Προϊστάμενος Τμήματος πρόστιμο μέχρι τις απο¬ 
δοχές οκτώ (8) ημερών. 

ε) Ο Προϊστάμενος αυτοτελούς Γ ραφείου πρόστιμο μέ¬ 
χρι τις αποδοχές πέντε (5) ημερών. 

3. Η αρμοδιότητα της πειθαρχικής δικαιοδοσίας των πει¬ 
θαρχικών προϊσταμένων είναι αμεταβίβαστη. 

4. Αρμόδιος πειθαρχικός προϊστάμενος είναι ο προϊστά¬ 
μενος της υπηρεσιακής μονάδας στην οποία ανήκε ο 
υπάλληλος κατά το χρόνο της τέλεσης του πειθαρχικού 
αδικήματος. 

5. Οι πειθαρχικοί προϊστάμενοι διώκουν και δικάζουν αυ- 
τεπάγγελτα, επιφυλασσομένων των περιπτώσεων που 
προβλέπονται από τον Κανονισμό αυτό. 

6. Μεταξύ περισσοτέρων αρμοδίως επιληφθέντωνπροϊ¬ 
σταμένων, προτιμάται αυτός που κάλεσε πρώτος σε απο¬ 
λογία. Αυτός υποχρεούται, σε κάθε περίπτωση, να παρα- 

πέμψει την υπόθεση στον ανώτερο πειθαρχικό προϊστά¬ 
μενο, εφόσον του ζητηθεί αυτό πριν από την έκδοση πει¬ 
θαρχικής απόφασης απ’ αυτόν. Παραπομπή στον αμέσως 
ανώτερο πειθαρχικό προϊστάμενο μπορεί να γίνει σε πε¬ 
ρίπτωση που ο επιληφθείς πειθαρχικός προϊστάμενος 
κρίνει ότι το αδίκημα επισύρει ποινή ανώτερη της αρμο- 
διότητάς του. Για τον ίδιο λόγο μπορεί να γίνει περαιτέρω 
παραπομπή από το Διευθύνοντα Σύμβουλο στο Δευτερο¬ 
βάθμιο Πειθαρχικό Συμβούλιο, όταν πρόκειται για προϊ¬ 
στάμενο οργανικής μονάδας ή στο Πρωτοβάθμιο Πει¬ 
θαρχικό Συμβούλιο όταν πρόκειται για το λοιπό προσωπι¬ 
κό. 

Σε περίπτωση έλλειψης, απουσίας ή κωλύματος του 
αμέσως ανώτερου πειθαρχικού προϊσταμένου, η παρα¬ 
πομπή μπορεί να γίνει σε υπέρτερο αυτού πειθαρχικό 
προϊστάμενο. 

7. Σε περίπτωση πρόδηλης διάπραξης σοβαρού πει¬ 
θαρχικού αδικήματος ή συνδυασμού πειθαρχικών αδικη¬ 
μάτων κατά τα οριζόμενα στις παραγράφους 4 και 6 του 
άρθρου 33 του παρόντος, ο Διευθύνων Σύμβουλος δύνα- 
ται να επιβάλει με την σύμφωνη γνώμη του Διοικητικού 
Συμβουλίου του ΟΣΚΑΕ, ποινή στο πλαίσιο της δικαιοδο¬ 
σίας του (παραγρ. 2α του παρόντος) αμέσως και κατά πα¬ 
ρέκκλιση των παγίως ισχυουσών διατάξεων του Πειθαρ¬ 
χικού δικαίου και των οριζόμενων διαδικασιών σ' αυτό. 
Στην περίπτωση αυτή η άσκηση έφεσης από πλευράς του 
υπαλλήλου που τιμωρήθηκε δεν αναστέλλει την εκτέλεση 
της απόφασης η οποία τίθεται αμέσως σε ισχύ, καταρ- 
γουμένωντων όσων ορίζονται στην παράγραφο 5 του άρ¬ 
θρου 47 του παρόντος. Μετά τη γνωστοποίηση της ποι¬ 
νής στον ενδιαφερόμενο εφαρμόζονται οι διατάξεις που 
ορίζονται στο αρθρ. 43 του παρόντος. Επί άσκησης τυχόν 
έφεσης, αποφαίνεται οριστικά το Δευτεροβάθμιο Πει¬ 
θαρχικό Συμβούλιο. 

8. Η έκδοση απόφασης από τον αρμόδιο πειθαρχικό 
προϊστάμενο αποκλείει την επανεκδίκαση της υπόθεσης 
σε πρώτο βαθμό από άλλον, έστω και ανώτερο του δικά- 
σαντος πειθαρχικό προϊστάμενο. 

Άρθρο 41 

Πειθαρχική προδικασία στη μονομελή δικαιοδοσία 

1 .Εάντο πειθαρχικό αδίκημα που διαπιστώθηκε από τον 
αρμόδιο πειθαρχικό προϊστάμενο δεν χρήζει περαιτέρω 
έρευνας, η πειθαρχική διαδικασία χωρεί με απευθείας 
κλήση του υπαίτιου σε απολογία, σύμφωνα με τα οριζό¬ 
μενα στο άρθρο 42. Διαφορετικά, ενεργείται προανάκρι¬ 
ση ή ανάκριση. Προανάκριση ή ανάκριση ενεργείται επί¬ 
σης και στην περίπτωση κατά την οποία ο ιεραρχικός 
προϊστάμενος, στην αντίληψη του οποίου υπέπεσε το αδί¬ 
κημα, δεν έχει πειθαρχική δικαιοδοσία. 

2. Η προανάκριση συνίσταται στην προκαταρκτική άτυ¬ 
πη συλλογή και καταγραφή πληροφοριών και στοιχείων 
για το πειθαρχικό αδίκημα που συμπεραίνεται και για τις 
συνθήκες κάτω από τις οποίες έχει τελεσθεί αυτό. 

3.0 υπάλληλοςπου έκανε την προανάκριση, αν δεν έχει 
πειθαρχική δικαιοδοσία, υποβάλλει ιεραρχικά τα στοιχεία 
που συγκέντρωσε μαζί με σχετική αιτιολογημένη έκθεσή 
του στον ιεραρχικό προϊστάμενό του, που έχει την πει¬ 
θαρχική δικαιοδοσία. Ο προϊστάμενος που έχει την πει¬ 
θαρχική δικαιοδοσία, εάν από τα στοιχεία που συγκε¬ 
ντρώθηκαν κρίνει ότι δεν υπάρχει περίπτωση πειθαρχικής 
δίωξης, τερματίζει αυτήν χωρίς κλήση σε απολογία του 


διωκόμενου, συντάσσοντας σχετική έκθεση, την οποία, 
μαζί με το φάκελο που σχηματίστηκε, υποβάλλει στον 
αμέσως ανώτερο αυτού πειθαρχικό προϊστάμενο, ο οποί¬ 
ος δεν κωλύεται να ενεργήσει νέα προανάκριση. Αντίθε¬ 
τα, εάν από τα συγκεντρωθέντα στοιχεία κρίνει ότι προ¬ 
κύπτει πειθαρχικό αδίκημα, καλείτον υπαίτιο σε απολογία 
και επιβάλλει την πειθαρχική ποινή που αρμόζει, εκτός 
εάν κρίνει ότι για το αδίκημα πρέπει να επιβληθεί ποινή βα¬ 
ρύτερη από αυτήν, την οποία αυτός δικαιούται να επιβάλ¬ 
λει ως έκτης δικαιοδοσίας του. Στην περίπτωση αυτή, κα¬ 
θώς και στην περίπτωση κατά την όποια μετά την κλήση 
του διωκόμενου σε απολογία ήθελαν ανακύψει και νέα 
στοιχεία, με βάση τα οποία δεν επαρκεί η δικαιοδοσία αυ¬ 
τού για τον κολασμό του αδικήματος, παραπέμπει την 
υπόθεση, με αιτιολογημένη έκθεση στον αμέσως ανώτε¬ 
ρο πειθαρχικό προϊστάμενο, ο οποίος, επίσης, αν κρίνει 
ανεπαρκή και τη δική του δικαιοδοσία, παραπέμπει την 
υπόθεση στο Διευθύνοντα Σύμβουλο. Ο Διευθύνων Σύμ¬ 
βουλος σε κάθε περίπτωση είτε εκδικάζει την υπόθεση εί¬ 
τε, αν κρίνει ότι και η δική του δικαιοδοσία είναι ανεπαρ¬ 
κής, την εισάγει στο αρμόδιο Πειθαρχικό Συμβούλιο με 
έγερση προς αυτό πειθαρχικής αγωγής. Στη δεύτερη αυ¬ 
τή περίπτωση απαραίτητες προϋποθέσεις για την έγερση 
της πειθαρχικής αγωγής είναι η προηγούμενη ενέργεια 
ανάκρισης και η κλήση του διωκομένου σε απολογία 

Σε όλες τις παραπάνω περιπτώσεις παραπομπής, το όρ¬ 
γανο στο οποίο παραπέμφθηκε η υπόθεση, εάν κρίνει ότι 
για την τιμωρία του συγκεκριμένου πειθαρχικού αδικήμα¬ 
τος επαρκεί η δικαιοδοσία του οργάνου που άσκησε την 
παραπομπή, μπορεί να επαναφέρει σ’ αυτό την υπόθεση 
για εκδίκαση. 

Σε κάθε περίπτωση κίνησης πειθαρχικής διαδικασίας, ο 
αρμόδιος πειθαρχικός Προϊστάμενος που κίνησε αυτήν 
οφείλει να ενημερώνει αμελητί τους υπερκείμενους αυ¬ 
τού Προϊσταμένους. 

4. Εάν το πειθαρχικό αδίκημα χρήζει περαιτέρω έρευ¬ 
νας διεξάγεται ανάκριση. Την ανάκριση διεξάγει κατ' αρ¬ 
χήν ο πειθαρχικός Προϊστάμενος που επιλήφθηκε ή άλ¬ 
λος υπάλληλος που ορίζεται απ’ αυτόν. Σε κάθε περίπτω¬ 
ση ο Διευθύνων Σύμβουλος μπορεί να διατάξει την 
ενέργεια ανάκρισής από υπηρεσιακό όργανο που ορίζε¬ 
ται απ’ αυτόν. 

Σε κάθε περίπτωση, επίσης, αυτός που ενεργεί την ανά¬ 
κριση πρέπει να έχει το προβάδισμα έναντι του υπαλλή¬ 
λου κατά του οποίου στρέφεται ή ανάκριση. Καθήκοντα 
γραμματέα της ανάκρισης ενεργεί υπάλληλος του Ο.Σ.Κ. 
Α.Ε. που ορίζεται από τον διεξάγοντα την ανάκριση. 

5. Δεν μπορούν να διεξάγουν ανάκριση: 

α) Όσοι έχουν σχέση με το αδίκημα με οποιοδήποτε 
τρόπο. 

β) Όσοι πειθαρχικοί προϊστάμενοι άσκησαν την πειθαρ¬ 
χική τους αρμοδιότητα. 

γ) Οι συγγενείς εξ αίματος ή εξ αγχιστείας, μέχρι τε¬ 
τάρτου βαθμού, εκείνου κατά του οποίου στρέφεται η 
ανάκριση, καθώς και ο ή η σύζυγος αυτού.. 

6. Η ανάκριση είναι μυστική και μπορεί να επεκταθεί 
στην έρευνα και άλλων αδικημάτωντου αυτού υπαλλήλου 
ή άλλων υπαλλήλων, για τα οποία προκύπτουν στοιχεία 
κατά την πορεία της ανάκρισης. 

7. Οι ανακριτικές πράξεις είναι οι ακόλουθες: 

α) Αυτοψία 




ΦΕΚ1509 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20353 


β) Εξέταση μαρτύρων 

γ) Πραγματογνωμοσύνη 

δ) Εξέταση αυτού κατά του οποίου στρέφεται η ανάκρι¬ 
ση. 

ε) Κάθε άλλη περισυλλογή αποδεικτικών στοιχείων. 

8. Για κάθε ανακριτική πράξη συντάσσεται έκθεση που 
υπογράφεται από όλους τους συμπράξαντες ή μνημο¬ 
νεύεται σ’ αυτήν η άρνηση υπογραφής. 

9. Η εξέταση μαρτύρων που προσάγονται απ’ αυτόν κα¬ 
τά του οποίου στρέφεται η ανάκριση, πέραν των τριών, 
εναπόκειται στην κρίση του ενεργούντος την ανάκριση. 

10. Κατά την ανάκριση πρέπει οπωσδήποτε να καλείται 
για εξέταση αυτός κατά τον οποίου στρέφεται η ανάκρι¬ 
ση. 

11. Η μη προσέλευση ή άρνηση για εξέταση δεν κωλύει 
την πρόοδο της ανάκρισης συνιστά όμως, προκειμένου 
γι’ αυτόν κατά του οποίου στρέφεται η ανάκρισή ή για τον 
υπάλληλο του Ο.Σ.Κ. Α.Ε. που κλητεύθηκε ως μάρτυρας 
από τον ενεργούντα την ανάκριση, πειθαρχική παράβα¬ 
ση, η οποία πρέπει να ελεγχθεί σύμφωνα με τις διατάξεις 
του Κανονισμού αυτού. 

12. Παράσταση ή συμπαράσταση πληρεξουσίου δικη¬ 
γόρου κατά την ανάκριση απαγορεύεται. 

13. Ο εντεταλμένος για την διεξαγωγή της ανάκρισης 
υπάλληλος υποβάλλει το φάκελο που σχηματίστηκε, μαζί 
με το πόρισμά του, σ’ αυτόν που έδωσε την εντολή της 
ανάκρισης. 

14. Αυτός που αυτεπάγγελτα επιλήφθηκε της ανάκρι¬ 
σης, μετά το πέρας αυτής, ενεργεί σύμφωνα μετά οριζό¬ 
μενα στην παρ. 3 του άρθρου αυτού. 

15. Άκυρες ή ελαττωματικές πράξεις ανακαλούνται σε 
οποιοδήποτε στάδιο της ανάκρισης και θεωρούνται ότι 
δεν υπήρξαν ποτέ. 

Άρθρο 42 
Απολογία 

1. Οι πρωτόδικες πειθαρχικές αποφάσεις εκδίδονται 
μετά από κλήση του υπαλλήλου σε απολογία. Η κλήση σε 
απολογία αποτελεί ουσιώδη τύπο, η παράλειψη του οποί¬ 
ου συνεπάγεται ακυρότητα της πειθαρχικής διαδικασίας. 

Η μη υποβολή της απολογίας, εφόσον η σχετική κλήση 
έχει επιδοθεί Αποδεδειγμένα, δεν κωλύει την έκδοση της 
πειθαρχικής απόφασης. 

Η απολογία που υποβλήθηκε εκπρόθεσμα μπορεί να 
λαμβάνεται υπόψη. 

2. Η εξέταση τον διωκόμενου υπαλλήλου κατά το στά¬ 
διο της ανάκρισης δεν αναπληρώνει την κλήση σε απολο¬ 
γία. 

3. Η κλήση σε απολογία καθορίζει σαφώς το αποδιδό¬ 
μενο πειθαρχικό αδίκημα και τάσσει εύλογη προθεσμία 
για απολογία, η οποία δεν μπορεί να είναι μικρότερη των 
48 ωρών. Η προθεσμία για απολογία μπορεί να παραταθεί 
μία φορά μέχρι το τριπλάσιο της προθεσμίας που τάχθη¬ 
κε αρχικά, εφόσον ο εγκαλούμενος υποβάλλει μέσα στην 
παραπάνω προθεσμία έγγραφη αιτιολογημένη αίτηση. 
Κλήση του εγκαλούμενου υπαλλήλου σε συμπληρωματι¬ 
κή απολογία δεν αποκλείεται. 

4. Η κλήση σε απολογία επιδίδεται με απόδειξη στα χέ¬ 
ρια του εγκαλούμενου στην υπηρεσία ή την κατοικία του. 
Σε περίπτωση άρνησης παραλαβής, αυτός πού επιδίδει 
την κλήση συντάσσει πράξη και βεβαιώνει την άρνηση. Η 


άρνηση παραλαβής της κλήσης σε απολογία συνιστά πει¬ 
θαρχική παράβαση που πρέπει να ελεγχθεί σύμφωνα με 
τις διατάξεις του Κανονισμού αυτού. 

5. Πριν από την υποβολή της απολογίας του, ο υπάλλη¬ 
λος δικαιούται να λάβει γνώση της δικογραφίας. Για τη 
γνωστοποίηση αυτή συντάσσεται σχετική πράξη, η οποία 
υπογράφεται από τον υπάλληλο που τηρεί το φάκελο και 
τον υπάλληλο που λαμβάνει γνώση.. 

6. Η υποβολή της απολογίας αποτελεί υπηρεσιακό κα¬ 
θήκον. Αυτή κατατίθεται στο Τμήμα Γραμματείας και 
πρωτοκολλείταιή κατατίθεται, με απόδειξη, στα Ελληνικά 
Ταχυδρομεία. 

7. Ο καλούμενος σε απολογία δικαιούται να ζητήσει 
στην απολογίατου εύλογη προθεσμία για να υποβάλει έγ¬ 
γραφα στοιχεία. Η παροχή της προθεσμίης αυτής εναπό¬ 
κειται στην κρίση του καλούντος οργάνου. 

8. Μετά την υποβολή της απολογίας ή την πάροδο 
άπρακτης της ταχθείσης προθεσμίας για υποβολή απο¬ 
λογίας, ή πειθαρχική δίωξη περατώνεται με απόφαση. 

Άρθρο 43 

Ένδικα Μέσα κατά αποφάσεων μονομελούς 
πειθαρχικής δικαιοδοσίας 

1. Κατά των πρωτόδικων αποφάσεων των πειθαρχικών 
προϊσταμένων, που επιβάλλουν οποιαδήποτε ποινή, χω- 
ρεί έφεση του τιμωρηθέντος υπαλλήλου, η οποία ασκεί¬ 
ται μέσα σε δέκα (10) εργάσιμες ημέρες από την κοινο¬ 
ποίηση της απόφασης. Η προθεσμία αυτή μπορεί να πα¬ 
ραταθεί, για λόγους ανωτέρας βίας, κατά την κρίση του 
οργάνού πού είναι αρμόδιο για την εκδίκαση της έφεσης. 

2. Η έφεση κατατίθεται στο Τμήμα Γραμματείας και 
πρωτοκολλείταιή κατατίθεται, με απόδειξη, στα Ελληνικά 
Ταχυδρομεία. Η έφεση, μαζί με την πειθαρχική απόφαση 
καιτον οικείο φάκελο, διαβιβάζονται αμέσως στο αρμόδιο 
πειθαρχικό όργανο για την εκδίκαση της έφεσης. 

3. Η έφεση εκδικάζεται προκειμένου για πειθαρχική ποι¬ 
νή που επιβλήθηκε: 

α) Από το Διευθύνοντα Σύμβουλο, από το Δευτεροβάθ¬ 
μιο Πειθαρχικό Συμβούλιο. 

β) Από κάθε άλλο - πειθαρχικό προϊστάμενο, από τον 
αμέσως ανώτερο του πειθαρχικό προϊστάμενο. 

4. Ο πειθαρχικός προϊστάμενος που εκδικάζειτην έφε¬ 
ση δικαιούται 

α) Να ακυρώσει την προσβαλλόμενη απόφαση και την 
ποινή που επιβλήθηκε μ’ αυτήν. Εάν η ακύρωση έγινε για 
παράβαση διάταξης ή για μη τήρηση ουσιώδους τύπου 
της διαδικασίας, η υπόθεση επαναφέρεται στον εκδώσα- 
ντα την απόφαση για επανάληψη της διαδικασίας από το 
σημείο που εμφιλοχώρησε το ελάττωμα το οποίο επέφε¬ 
ρε την ακύρωση. 

β) Να μειώσει την ποινή που επιβλήθηκε. 

γ) Να απορρίψει την έφεση, επικυρώνοντας την ποινή 
που επιβλήθηκε. 

δ) Εάν κρίνει ότι το αδίκημα πρέπει να τιμωρηθεί με ποι¬ 
νή μεγαλύτερη από εκείνη που επιβλήθηκε, να ασκήσει 
και αυτός έφεση υπέρ του Ο.Σ.Κ.. (αντέφεση), μέσα σε 
προθεσμία δέκα (10) εργασίμων ημερών από την περιέ- 
λευση σ’ αυτόν της έφεσης του τιμωρηθέντος υπαλλή¬ 
λου. Στην περίπτωση αυτή, η όλη υπόθεση διαβιβάζεται 
στο Πρωτοβάθμιο Πειθαρχικό Συμβούλιο, το οποίο εκδι- 

κάζει την υπόθεση και μπορεί να αποδεχθεί καθ’ όλα ή κα¬ 
τά ένα μέρος την έφεση ή αντέφεση, επιβάλλοντας ποινή 
της δικαιοδοσίας του ή να απορρίψει αυτές. Το Δευτερο¬ 
βάθμιο Πειθαρχικό Συμβούλιο, εκδικάζοντας την έφεση 
κατά την απόφασης τον Διευθύνοντος Συμβούλου, έχει 
τα δικαιώματα που προβλέπονται στα εδάφια α', β’ και γ’ 
της παραγράφου αυτής. Κατά την εκδίκαση της έφεσης 
ερευνάται και εκτιμάται προσηκόντως το γεγονός της τυ¬ 
χόν μη υποβολής απολογίας από τον ασκήσαντα την έφε¬ 
ση. 

5. Πειθαρχική απόφαση, κατά της οποίας δεν ασκήθηκε 
έφεση απότοντιμωρηθέντα υπάλληλο, υποβάλλεται, μα¬ 
ζί με τον οικείο φάκελο, στον αμέσως ανώτερο πειθαρχι¬ 
κό προϊστάμενο αυτού που εξέδωσε την απόφαση, ο 
οποίος έχει σύμφωνα μετά οριζόμενα στηνπαρ. 3του άρ¬ 
θρου αυτού την αρμοδιότητα εκδίκασης της έφεσης. Αυ¬ 
τός δικαιούται μέσα σε δέκα (10): εργάσιμες ημέρες από 
τότε που θα περιέλθει σ' αυτόν η απόφαση: 

α) Να ακυρώσει αυτήν για παράβαση διάταξης ή μη τή¬ 
ρηση ουσιώδους τύπου της διαδικασίας. Στην περίπτωση 
αυτή εφαρμόζονται τα οριζόμενα στηνπαρ. 4α του παρό¬ 
ντος άρθρου. 

β) Να ασκήσει κατ’ αυτής, έφεση υπέρ του Ο.Σ.Κ.., ενώ¬ 
πιον του Πρωτοβάθμιου Πειθαρχικού Συμβουλίου. Το 
Πρωτοβάθμιο Πειθαρχικό Συμβούλιο, εκδικάζοντας την 
έφεση υπέρ του Ο.Σ.Κ., δικαιούται είτε να απορρίψει την 
έφεση, επικυρώνοντας την ποινή που επιβλήθηκε, είτε να 
αποδεχθεί την έφεση, καθ’ όλα ή κατά ένα μέρος, και να 
επιβάλει οποιαδήποτε ποινή της δικής του δικαιοδοσίας. 
Σε έφεση υπέρ του Ο.Σ.Κ.. υπόκεινται και οι απαλλακτικές 
ή αθωωτικές αποφάσεις. Κατά της έφεσης αυτής υπέρ 
του Ο.Σ.Κ.. δικαιούται ο υπάλληλος να ασκήσει αντέφεση 
μέσα σε δέκα (10) εργάσιμες ημέρες από της κοινοποιή- 
σεως σ’ αυτόν .της έφεσης. 

6. Η έφεση και η προθεσμία για την άσκησή της ανα¬ 
στέλλουν την εκτέλεση της απόφασης. 

7. Εάνπεράσουνάπρακτεςοιπροθεσμίεςτωνπαρ. 1 και 
5 του άρθρου αυτού, οι πρωτόδικες πειθαρχικές αποφά¬ 
σεις της μονομελούς δικαιοδοσίας καθίστανται τελεσίδι¬ 
κες και εκτελεστές και ο πειθαρχικός φάκελος αναπέμπε- 
ται σ’ αυτόν που επέβαλε την ποινή, ο οποίος υποχρεού- 
ται να ενεργήσει κατά τα οριζόμενα στην παρ. 9 του 
παρόντος άρθρου. 

8. Οι αποφάσεις που εκδίδονται ύστερα από έφεση ή 
αντέφεση είναι αμέσως εκτελεστές. 

9. Σε όλες τις περιπτώσεις οι πρωτόδικες πειθαρχικές 
αποφάσεις κατά των οποίων δεν ασκήθηκε έφεση, καθώς 
και οι αποφάσεις που εκδόθηκαν ύστερα από έφεση ή 
αντέφεση, μαζί μετο σχετικό φάκελο, αποστέλλονται στο 
Τμήμα Προσωπικού, το οποίο μεριμνά για την εκτέλεσή 
τους και την τοποθέτησή τους στον πειθαρχικό υποφά- 
κελλοτου Προσωπικού Μητρώου του υπαλλήλου. 

Άρθρο 44 

Πολυμελής Πειθαρχική δικαιοδοσία 

1. Η πολυμελής πειθαρχική δικαιοδοσία ασκείται από τα 
πειθαρχικά συμβούλια, τα οποία είναι 

α) Το Πρωτοβάθμιο Πειθαρχικό Συμβούλιο 

β) Το Δευτεροβάθμιο Πειθαρχικό Συμβούλιο 

2. Το Πρωτοβάθμιο Πειθαρχικό Συμβούλιο δικάζει όταν 
εγερθεί πειθαρχική αγωγή ή ασκηθεί έφεση σύμφωνα με 


τις διατάξεις του Κανονισμού αυτού και μπορεί να επι¬ 
βάλλει οποιαδήποτε ποινή απ’ αυτές που αναφέρονται 
στο άρθρο 34. 

3. Το Δευτεροβάθμιο Πειθαρχικό Συμβούλιο δικάζει 
εφέσεις κατά των αποφάσεωντου Διευθύνοντος Συμβού¬ 
λου, άσχετα από τη θέση που κατέχει ο υπάλληλος, κα¬ 
θώς και κατά των πρωτόδικων αποφάσεων του Πρωτο¬ 
βάθμιου Πειθαρχικού Συμβουλίου. 

Δευτεροβάθμιο Πειθαρχικό Συμβούλιο, όταν δικάζει 
έφεση που ασκείται από το Διευθύνοντα Σύμβουλό, δι¬ 
καιούται να επιβάλλει οποιαδήποτε ποινή από τις οριζό¬ 
μενες στο άρθρο 34. 

Άρθρο 45 

Προδικασία στην πολυμελή δικαιοδοσία 

1. Τηνπειθαρχική αγωγή ενώπιοντου Πειθαρχικού Συμ¬ 
βουλίου εγείρει ο Διευθύνων Σύμβουλος της Εταιρίας, 
εάν κρίνει ότι το αδίκημα πρέπει να τιμωρηθεί με ποινή με¬ 
γαλύτερη από εκείνη πού προβλέπεται από την πειθαρχι¬ 
κή δικαιοδοσία του. 

Πειθαρχική αγωγή εγείρεται υποχρεωτικά, όταν πρό¬ 
κειται για περίπτωση απότις αναφερόμενες στο άρθρο 33 
παρ. 6 του Κανονισμού. 

2. Κατά υπαλλήλου που έχει τεθεί σε αργία, λόγω ποινι¬ 
κής δίωξης ή καταδίκης, και επανέρχεται έπειτα σε ενέρ¬ 
γεια, εγείρεται υποχρεωτικά πειθαρχική αγωγή για τις 
πράξεις που διώχθηκε ή καταδικάσθηκε, αυτό δεν έχει γί¬ 
νει πριν από τη θέση του σε αργία Η έγερση της πειθαρχι¬ 
κής αγωγής υπόκειται στην κρίση του Διευθύνοντος Συμ¬ 
βούλου, σε περίπτωση παύσης της ποινικής δίωξης ή 
απαλλαγής ή αθώωσηςτου διωχθέντος. 

3. Ανάκληση της πειθαρχικής αγωγής που ασκήθηκε 
αποκλείεται 

4. Στην πειθαρχική αγωγή πρέπει να ορίζονται τα πραγ¬ 
ματικά περιστατικά που συνιστούντο διωκόμενο αδίκημα, 
καθώς και τα στοιχειά της ενοχής που υπάρχουν. 

5. Η. πειθαρχική αγωγή ή η έφεση υπέρ του Ο.Σ.Κ.. κοι¬ 
νοποιείται στον εγκαλούμενο και μετά διαβιβάζεται, μαζί 
μετο πειθαρχικό φάκελο που σχηματίσθηκε, καθώς καιτο 
προσωπικό μητρώο του εγκαλούμενου, στο γραμματέα 
του Πειθαρχικού Συμβουλίου. Ο εγκαλούμενος δικαιού¬ 
ται να λάβει γνώση του πειθαρχικού φακέλου πριν από τη 
συζήτηση της υπόθεσης.και συντάσσεται γι’ αυτό πράξη, 
η οποία υπογράφεται από τον υπάλληλο στον οποίο βρί¬ 
σκεται ο φάκελος και από τον λαμβάνοντα γνώση ή, αν αρ- 
νηθεί ο δεύτερος, μόνο από τον πρώτο. 

Άρθρο 46 

Διαδικασία Πειθαρχικών Συμβουλίων 

1. Μετά την έγερση της πειθαρχικής αγωγής ή την 
άσκηση της έφεσης, ο Πρόεδρος του οικείου Πειθαρχι¬ 
κού Συμβουλίου προσδιορίζει την ημέρα της πειθαρχικής 
δίκης με πράξη που κοινοποιείται με απόδειξη στον διω¬ 
κόμενο ή εφεσείοντα πριν δέκα (10) τουλάχιστον εργάσι¬ 
μες ημέρες. Ο διωκόμενος ή εφεσείων δικαιούται μέσα σε 
έξι (6) εργάσιμες ημέρες από την κοινοποίηση σ' αυτόν 
της παραπάνω πράξης να δηλώσει αν θα παραστεί κατά 
την εκδίκαση της υπόθεσης. Η παράσταση με συμπαρά¬ 
σταση πληρεξουσίου δικηγόρου επιτρέπεται μόνο στις 
περιπτώσεις πειθαρχικής δίωξης για αδικήματα που μπο¬ 
ρούν να επισύρουν την ποινή της οριστικής απόλυσης. 

2. Το Πειθαρχικό Συμβούλιο δικαιούται να απαιτήσειτην 
αυτοπρόσωπη παράσταση του διωκόμενου ενώπιόντου ή 
τον εφεσείοντος, καθώς και κάθε υπηρεσιακού παράγο¬ 
ντα. 

3. Το Πειθαρχικό Συμβούλιο αναβάλλει τη δίκη οσάκις 
κρίνει αναγκαία την ενέργεια συμπληρωματικής ανάκρι¬ 
σης ή την εξέταση μάρτυρα ή την αυτοπρόσωπα παρά¬ 
σταση του διωκομένου ή του εφεσείοντος ή μάρτυρα. 

Σε περίπτωση αναβολής της δίκης για οποιοδήποτε λό¬ 
γο, ο Πρόεδρος προσδιορίζει άλλη ημέρα γι’ αυτήν, την 
οποία γνωστοποιεί στο διωκόμενο ή τον εφεσείοντα έγκαι¬ 
ρα, σύμφωνα μετά παραπάνω ή αν αυτοί παρίστανται στο 
Συμβούλιο με προφορική ανακοίνωση προς αυτούς από 
τον Πρόεδρο, η οποία καταχωρείται στα πρακτικά. 

Για την περίπτωση αυτή οι προθεσμίες της παρ. 1 μπο¬ 
ρεί, κατά την κρίση του Προέδρου, να συντμηθούν. 

Με την επιφύλαξη της περίπτωσης του εδαφίου β’ της 
παρούσης παραγράφου, κάθε πρόσκληση, γνωστοποίη¬ 
ση κ.λ.π. γίνεται με απόδειξη. Αν ο εφεσείων, που κλήθη¬ 
κε από το Συμβούλιο, κατά τις διατάξεις της παραγράφου 
αυτής, δεν παραστεί κατά την εκδίκαση της έφεσής του 
το Συμβούλιο μπορεί να αποφασίσει την απόρριψη της 
έφεσής του ως ανυποστήρικτης. 

4. Ο πειθαρχικός δικαστής εκτιμά τις αποδείξεις που 
παρασχέθηκαν κατ’ ελεύθερα κρίση και μπορεί για μόρ¬ 
φωση της κρίσης του να λάβει υπόψη και αποδεικτικά 
στοιχεία που δεν προκύπτουν από την πειθαρχική διαδι¬ 
κασία, αλλά από άλλα νόμιμη διαδικασία, εφόσον έλαβε 
γνώση αυτών και ο διωκόμενος. 

5. Η απόφαση πρέπει να στηρίζεται σε αποδεδειγμένα 
πραγματικά γεγονότα και όχι σε απλές υπόνοιες να είναι 
αιτιολογημένη τόσο για τη διαπίστωση της ενοχής, όσο 
και για την επιβολή και επιμέτρηση της ποινής. 

6. Κάθε πειθαρχική απόφαση εκδίδεται εγγράφως και 
μνημονεύονται σ’ αυτήν: 

α) Ο τόπος και ο χρόνος έκδοσης 
β) Το όνομα, ο τίτλος και ο βαθμός αυτών που εκδίκασαν 
την υπόθεση 

γ) Το όνομα ο τίτλος και ο βαθμός του υπαλλήλου που 
κρίθηκε. 

δ) Το αποδιδόμενο πειθαρχικό αδίκημα, ο χρόνος και ο 
τόπος της τέλεσής του 

ε) Η απολογία και η τυχόν προφορική υποστήριξη αυτής 
ή η μη υποβολή απολογίας και η κλήση ή όχι σε προφορι¬ 
κή ανάπτυξη της απολογίας 
στ) Η αιτιολογία της απόφασης 
ζ) Ανλήφθηκε ομόφωνα ή κατά πλειοψηφία 
η) Η αθώωση ή απαλλαγή του υπαλλήλου που κρίθηκε 
καθώς και η ποινή που τυχόν επιβλήθηκε σ’ αυτόν. 

Το με στοιχείο ε’ μέρος της απόφασης μνημονεύεται πε¬ 
ριληπτικά. 

7. Η πειθαρχική απόφαση υπογράφεται από τον Πρόε¬ 
δρο και το γραμματέα του Πειθαρχικού Συμβουλίου, πα- 
ραδίδεται μαζί με το σχετικό φάκελο στο Τμήμα Προσω¬ 
πικού με την φροντίδα του οποίου επιδίδεται, με απόδει¬ 
ξη, στον κριθέντα και κοινοποιείται αντίγραφο αυτής στην 
Υπηρεσιακή μονάδα που υπηρετεί ο κριθείς. 

Άρθρο 47 

Ένδικα μέσα στην πολυμελή διαδικασία 

1. Οι αποφάσεις του Πρωτοβάθμιου Πειθαρχικού Συμ¬ 


βουλίου που εκδίδονται σε πρώτο βαθμό, υπόκεινται σε 
έφεση ενώπιον του Δευτεροβάθμιου Πειθαρχικού Συμ¬ 
βουλίου. 

2. Έφεση δικαιούται να ασκήσει αυτός που καταδικά¬ 
σθηκε πειθαρχικά, καθώς και ο Διευθύνων Σύμβουλος της 
Εταιρείας υπέρ του Ο.Σ.Κ.. 

3. Η έφεση ασκείται, σε όλες τις παραπάνω περιπτώ¬ 
σεις, μέσα σε δέκα (10) εργάσιμες ημέρες από την κοινο¬ 
ποίηση της απόφασης. Η προθεσμία για την έφεση παρα- 
τείνεται, λόγω ανωτέρας βίας, κατά την κρίση του Δευτε¬ 
ροβάθμιου Πειθαρχικού Συμβουλίου. 

4. Η έφεση κατατίθεται στο Τμήμα Γραμματείας και 
πρωτοκολλείται και στη συνέχεια διαβιβάζεται αμέσως 
από το Τμήμα Προσωπικού στον Πρόεδρο του Δευτερο¬ 
βάθμιου Πειθαρχικού Συμβουλίου. Η έφεση του Διευθύ- 
νοντος Συμβούλου ασκείται με έγγραφό του προς τον 
Πρόεδρο του Δευτεροβάθμιου Πειθαρχικού Συμβουλίου. 

5. Η έφεση και η προθεσμία για την άσκησή της ανα¬ 
στέλλουν την εκτέλεση της απόφασης. 

6. Το Δευτεροβάθμιο Πειθαρχικό Συμβούλιο κρίνει με 
βάση τα προσκομισθέντα έγγραφα και αποδεικτικά στοι¬ 
χεία ενώπιον του Συμβουλίου που δίκασε πρωτόδικα, δι¬ 
καιούται όμως να δεχθεί και νέα αποδεικτικά στοιχεία ή να 
επιτρέψει και νέα αποδεικτικά μέσα. 

7. Αιτιάσεις για κακή σύνθεση οποιουδήποτε βαθμού 
Πειθαρχικού Συμβουλίου μπορεί να προβληθούν μόνο 
ενώπιον του ίδιου Συμβουλίου και μέχρι πέρατοςτης απο¬ 
δεικτικής διαδικασίας. Αιτιάσεις που δεν προβλήθηκαν 
κατά τον παραπάνω τρόπο ενώπιον του Πρωτοβάθμιου 
Συμβουλίου δεν μπορεί να αποτελόσουν λόγο έφεσης. 

8. Το Δευτεροβάθμιο Πειθαρχικό Συμβούλιο όταν κρίνει 
επίεφέσεως: 

α) Του τιμωρηθέντος υπαλλήλου, δεν μπορεί να κατα¬ 
στήσει χειρότερη τη θέση του. 

β) Του Διευθύνοντος Συμβούλου ,δεν μπορεί να επιβάλ¬ 
λει ποινή ελαφρότερη από την επιβληθείσα. Σε περίπτω¬ 
ση όμως που ασκηθεί έφεση και από τον υπάλληλο και 
από το Διευθύνοντα Σύμβουλο, το Δευτεροβάθμιο Πει¬ 
θαρχικό- Συμβούλιο εκδικάζει συγχρόνως και τις δύο εφέ¬ 
σεις και δεν δεσμεύέταί στην επιβολή οποιοσδήποτε ποι¬ 
νής. 

9. Η απόφασή του Δευτεροβάθμιου Πειθαρχικού Συμ¬ 
βουλίου είναι τελεσίδικη και δεν υπόκειται σε κανένα έν¬ 
δικο μέσο. 

Άρθρο 48 

Εκτέλεση πειθαρχικών αποφάσεων 

1. Η εκτέλεση των αποφάσεων όλων των οργάνων της 
μονομελούς και πολυμελούς πειθαρχικής δικαιοδοσίας 
γίνεται με τη φροντίδα του Τμήματος Προσωπικού, στο 
οποίο περιέρχονται αυτές μαζί με τους σχετικούς φακέ¬ 
λους. 

2. Το πρόστιμο υπολογίζεται σε όλες τις τακτικές απο¬ 
δοχές που είχε ο υπάλληλος κατά το χρόνο της έκδοσής 
της απόφασης και παρακρατείται εφάπαξ τον πρώτο 
μήνα μετά την τελεσιδικία της απόφασης, αν είναι κα¬ 
τώτερο ή ίσο με 1/4 των μηνιαίων αποδοχών. Διαφορε¬ 
τικά παρακρατείται τμηματικά και συνεχώς σε μηνιαίες 
δόσεις όσες με το 1/4 των αποδοχών μέχρι της εξόφλη¬ 
σης. 

3. Ο υπάλληλος που τιμωρείται με την ποινή της προ¬ 
σωρινής παύσης ή οριστικής απόλυσης τίθεται εκτός 
υπηρεσίας μόλις κοινοποιηθεί σ’ αυτόν τελεσίδικη πει¬ 
θαρχική απόφαση. Από την επομένη της κοινοποίησης 
παύου οι αποδοχές του υπαλλήλου που απολύθηκε ορι¬ 
στικά και περικόπτονται οι μισές αποδοχές του υπαλλή¬ 
λου που παύτηκε προσωρινά. 

Άρθρο 49 

Πειθαρχικό Μητρώο - Διαγραφή Πειθαρχικών ποινών 

1. Η εκτελεστή πειθαρχική απόφαση, καταγνωστική ή 
απαλλακτική, καταχωρείται περιληπτικά στο μητρώο πει¬ 
θαρχικών ποινών, αντίγραφο δε της απόφασης μαζί με 
όλα τα έγγραφα της πειθαρχικής διαδικασίας, τίθεται 
στον οικείο υποφάκελο του προσωπικού μητρώου του 
υπαλλήλου. Οι πειθαρχικές αποφάσεις, με εξαίρεση τις 
αποφάσεις με τις οποίες επιβλήθηκε ποινή της προσωρι¬ 
νής παύσης, διαγράφονται από το πειθαρχικό μητρώο και 
μαζί με όλα τα σχετικά έγγραφα αποσύρονται από τον οι¬ 
κείο υποφάκελο του προσωπικού μητρώού του υπαλλή¬ 
λου μετά παρέλεύση, υπό την έκδοσή τους, του παρακά¬ 
τω οριζόμενου χρόνου: 

α) Οι απαλλακτικές και εκείνες με τις οποίες επιβλήθηκε 
η ποινή της έγγραφης επίπληξης μετά παρέλευση διετίας. 

β) Εκείνες με τις οποίες επιβλήθηκε ποινή προστίμου 
αποδοχών μέχρι δέκα πέντε (15) ημερών μετά παρέλευση 
τετραετίας. 

γ) Εκείνες με τις οποίες επιβλήθηκε ποινή προστίμου 
αποδοχών δέκα έξι ημερών μέχρις ενός μηνός μετά πα¬ 
ρέλευση πενταετίας. 

δ) Εκείνες με τις οποίες επιβλήθηκε ποινή προστίμου 
αποδοχών άνω του ενός (1) και μέχρι δύο (2) μηνών μετά 
παρέλευση επταετίας. 

ΚΕΦΑΛΑΙΟ Θ 

ΛΥΣΗ ΤΗΣ ΥΠΑΛΛΗΛΙΚΗΣ ΣΧΕΣΗΣ 
Άρθρο 50 

Λόγοι λύσης της υπαλληλικής σχέσης 

Η υπαλληλική σχέση του τακτικού προσωπικού του 
Ο.Σ.Κ. Α.Ε. λύεται με το θάνατο, την παραίτηση και την 
απόλυση. 

Η Υπαλληλική σχέση του Προσωπικού που υπηρετούσε 
στον Ο.Σ.Κ. Ν.Π.Δ.Δ. κατά τον χρόνο της μετατροπής του 
σε Α.Ε. λύεται με τα ισχύοντα κάθε φορά για τους Δημο¬ 
σίους υπαλλήλους όπως ορίζεται στο άρθρο 83 του νό¬ 
μου 2676/1999. 

Άρθρο 51 
Παραίτηση 

1. Η παραίτηση απάτην Εταιρεία αποτελεί δικαίωμα του 
υπαλλήλου, που ασκείται σύμφωνα με τις διατάξεις του 
άρθρου αυτού. 

2. Η δήλωση της παραίτησης υποβάλλεται εγγράφως. 

3. Αίρεση, όρος ή προθεσμία, που τυχόν περιέχονται 
στην δήλωση της παραίτησης, θεωρούνται ως μη τεθέντα 
και δεν λαμβάνονται υπόψη. 

4. Δήλωση παραίτησης λογίζεται ως μη υποβληθείσα αν 
κατά την προθεσμία για την αποδοχή της εκκρεμεί ή άρ¬ 
χισε πειθαρχική δίωξη για αδικήματα τηςπαρ. δτουάρθρ. 
33 του Κανονισμού ή ποινική δίκη σε βαθμό κακουργήμα¬ 
τος ή πλημμελήματος. 


5. Αν παρέλθει άπρακτα τρίμηνη προθεσμία από την 
υποβολή της, η παραίτηση θεωρείται ότι έγινε δεκτή και 
λύεται αυτοδίκαια η υπαλληλική σχέση. 

6. Αν μέσα σε ένα μήνα από την υποβολή της παραίτη¬ 
σής του ο υπάλληλος επανέλθει με δεύτερη δήλωση, εμ- 
μένοντας στην παραίτησή του, αυτή γίνεται αυτοδίκαια 
αποδεκτή και λύεται η υπαλληλική του σχέση από την ημέ¬ 
ρα υποβολής της δεύτερης δήλωσης. 

7. Μετά την πάροδο δέκα πέντε (15) ημερών από την 
υποβολή της πρώτης δήλωσης η υπηρεσία μπορεί να κά¬ 
νει δεκτή την παραίτηση οποτεδήποτε. 

8. Αν ο υπάλληλος δεν κάνει χρήση της παρ. 6, μπορεί 
να ανακαλέσει εγγράφως την παραίτησή του οποτεδήπο¬ 
τε μέσα στην τρίμηνη προθεσμία της παρ. 5, εφόσον αυ¬ 
τή δεν έχει γίνει αποδεκτή. 

9. Η αποδοχή της παραίτησης ή η διαπίστωση της αυ¬ 
τοδίκαιης λύσης της υπαλληλικής σχέσης λόγω υποβο¬ 
λής παραίτησης κατά τα οριζόμενα στις παρ. 5 και 6, γίνε¬ 
ται με απόφαση του Διευθύνοντος Συμβούλου που κοινο¬ 
ποιείται με απόδειξη στον ενδιαφερόμενο. 

10. Πριν από την αποδοχή της παραίτησης ή την αυτο¬ 
δίκαια κατάτις παρ. 5 και 6 λύση της υπαλληλικής σχέσης, 
ο παραιτούμενος υπάλληλος δεν δικαιούται να εγκατα- 
λείψει τη θέση του, ευθυνόμενος, πέραν των άλλων, και 
για κάθε ζημιά που τυχόν ήθελε προκύψει από την πρόω¬ 
ρη αποχώρησή του. 

Άρθρο 52 
Απόλυση 

1. Ο τακτικός υπάλληλος του Ο.Σ.Κ. Α.Ε. απολύεται: 

α) Λόγω επιβολής της πειθαρχικής ποινής της οριστικής 
απόλυσης κατά τα οριζόμενα στο κεφάλαιο του πειθαρχι¬ 
κού δικαίου. 

β) Λόγω στέρησης των πολιτικών δικαιωμάτων ή ποινι¬ 
κής καταδίκης: 

βα) Εφόσον καταδικασθεί με αμετάκλητη δικαστική 
απόφαση σε ποινή τουλάχιστον πρόσκαιρης κάθειρξης. 

ββ) για πλημμέλημα που έχει σχέση με την υπηρεσία. 

βγ) για ανυποταξία ή λιποταξία. 

γ) Λόγω σωματικής ή πνευματικής ανικανότητας. 

δ) Λόγω αναίτιας υπηρεσιακής ανεπάρκειας. 

ε) Λόγω συμπλήρωσης του ορίου ηλικίας. 

στ) Λόγω συμπλήρωσης 35ετίας και του 60ου έτουςτης 
ηλικίας. 

2. Σε περίπτωση που διαπιστωθεί σωματική ή πνευματι¬ 
κή ανικανότητα, ο υπάλληλος απολύεται μετά από από¬ 
φαση του Πρωτοβάθμιου πειθαρχικού Συμβουλίου. 

3. Με αιτιολογημένη απόφαση του Πρωτοβάθμιου πει¬ 
θαρχικού Συμβουλίου, που εκδίδεται μετά από προηγού¬ 
μενη κλήση για παροχή εγγράφως ή προφορικώς των 
αναγκαίων διασαφήσεων, επιτρέπεται η απόλυση κάθε 
τακτικού υπαλλήλου που επέδειξε, χωρίς υπαιτιότητά 
του, ανεπάρκεια κατά την εκτέλεση των καθηκόντων του. 

4. Κατά των αποφάσεων του Πρωτοβάθμιου πειθαρχι¬ 
κού Συμβουλίου των παρ. 2 και 3 του παρόντος άρθρου 
μπορεί να υποβληθεί έφεση στο Δευτεροβάθμιο πειθαρ¬ 
χικό Συμβούλιο μέσα σε δέκα (10) εργάσιμες ημέρες από 
της κοινοποιήσεως των αποφάσεων αυτών. 

Το Δευτεροβάθμιο πειθαρχικόΣυμβούλιο αποφαίνεται 
οριστικά μέσα σε δέκα πέντε (15) εργάσιμες ημέρες από 
την υποβολή σ’ αυτό της σχετικής έφεσης. 

5. Ο υπάλληλος απολύεται αυτοδίκαια από την υπηρε¬ 
σία όταν συμπληρώσει το 65ο έτος της ηλικίας του. Η πα¬ 
ραμονή στην υπηρεσία παρατείνεται ως τη συμπλήρωση 
του 67ου έτούς, εφόσον δεν συμπληρώνει 35ετή πραγ¬ 
ματική και συντάξιμη υπηρεσία. Για την εφαρμογή των 
διατάξεων της παραγράφου αυτής, ως ημέρα γέννησης 
λαμβάνεται πάντοτε η 31η Δεκεμβρίου του έτους γέννη¬ 
σης. 

6. Ο υπάλληλος απολύεται αυτοδίκαια από την υπηρε¬ 
σία, όταν συμπληρώσει 35ετή πραγματική συντάξιμη 
υπηρεσία και το 60ο έτος της ηλικίας του. 

7. Για την εφαρμογή των διατάξεων των παρ. 5 και 6 ως 
πραγματική και συντάξιμη υπηρεσία θεωρείται κάθε υπη¬ 
ρεσία που παρασχέθηκε, με οποιαδήποτε σχέση, σε οποι- 
ονδήποτε φορέα, εφόσον αναγνωρίζεται ως συντάξιμος. 

8. Η απόλυση του υπαλλήλου, για οποιοδήποτε από 
τους αναφερόμενους στο άρθρο αυτό λόγους, γίνεται με 
απόφαση του Δ.Σ. της εταιρείας, η οποία κοινοποιείται 
υποχρεωτικά με απόδειξη στον απολυόμενο. 

9. Η λύση της υπαλληλικής σχέσης στις περιπτώσεις 
απόλυσης του άρθρου αυτού επέρχεται 

α) Στην περίπτωση επιβολής της πειθαρχικής ποινής 
της οριστικής απόλυσης από την ημέρα επίδοσης στον 
απολυόμενο της οριστικής απόφασης του οικείου Πει¬ 
θαρχικού Συμβούλιού, μαζί με την κατά την παρ. 8 του πα¬ 
ρόντος άρθρου απόφαση του Διευθύνοντος Συμβούλου. 

β) Στην περίπτωση της παρ. 1 β από την ημερομηνία δη¬ 
μοσίευσης της καταδικαστικής απόφασης, αν κατ’ αυτής 
δεν επιτρέπεται η άσκηση ένδικων μέσων, ή από την ημε¬ 
ρομηνία κατά την οποία η απόφαση κατέστη αμετάκλητη. 
Γ ια την απόλυση δεν ασκεί επίδραση το γεγονός ότι η 
εκτέλεση της ποινής έχει ανασταλεί. 

γ) Στην περίπτωση της απόλυσης λόγω σωματικής ή 
πνευματικής ανικανότητας, από τη λήξη τον χρόνου της 
δικαιούμενης αναρρωτικής άδειας .Σε περίπτωση ανία¬ 
της νόσου, η λύση της υπαλληλικής σχέσης επέρχεται και 
πριν από την εξάντληση του παραπάνω χρόνου, από της 
κοινοποιήσεως στον απολυόμενο υπάλληλο της οριστι¬ 
κής απόφασηςτου οικείου πειθαρχικού Συμβουλίου, μαζί 
με την κατά την παρ. 8 απόφαση του Διευθύνοντος Συμ¬ 
βούλου. 

δ) Στις περιπτώσεις απόλυσης λόγω συμπλήρωσης του 
ορίου ηλικίας και λόγω συμπλήρωσης 35ετίας και του 
60ου έτουςτης ηλικίας, από την ημέρα συμπλήρωσης της 
αντίστοιχης ηλικίας. 

ΚΕΦΑΛΑΙΟ I 
Άρθρο 53 

Μετακινήσεις εντός έδρας 

1. Ως έδρα κατά την έννοια τον παρόντος άρθρου θεω¬ 
ρείται ο Νομός Αττικής, με την επιφύλαξη της παραγρά¬ 
φου 3 του άρθρου 54. 

2. Η μετακίνηση εντός έδρας πραγματοποιείται με έγ¬ 
γραφη εντολή που υπογράφεται από τον αρμόδιο Τμημα- 
τάρχη και θεωρείται από τον οικείο Διευθυντή ή από τον 
Υπεύθυνο Έργου. 

3. Γ ια τις μετακινήσεις εντός έδρας καταβάλλεται στον 
υπάλληλο το αντίτιμο των εισιτηρίων των αστικών συγκοι¬ 
νωνιών ή της κάρτας πολλαπλών διαδρομών. 

4. Επιτρέπεται η χρησιμοποίηση ιδιόκτητου μεταφορι¬ 


κού μέσου για εκτέλεση υπηρεσίας εντός έδρας, αντί της 
χρησιμοποίησης των μαζικών μέσων μεταφοράς. Στηνπε- 
ρίπτωση αυτή καταβάλλεται στον υπάλληλο η χιλιομετρι¬ 
κή αποζημίωση όπως προβλέπει η ΣΣΕ. 

5. Γ ιατη μετάβαση του υπαλλήλου απάτην κατοικία του 
στον τόπο της εργασίας του και αντίστροφα δεν αναγνω¬ 
ρίζονται έξοδα κίνησης. 

Άρθρο 54 

Μετακινήσεις εκτός έδρας 

1. Ως έδρα, κατά την έννοια του παρόντος άρθρου, θε¬ 
ωρείται η πόλη της Αθήνας, ανεξάρτητα από τον τόπο των 
εγκαταστάσεων του Ο.Σ.Κ. Α.Ε. στις οποίες εργάζεται ο 
υπάλληλος. 

2. Ως ημέρα εκτός έδρας θεωρείται κάθε ημέρα μετακί¬ 
νησης του υπαλλήλου από την έδρα του, για εκτέλεση 
υπηρεσίας, ανεξάρτητα εάν διανυκτερεύει ή επιστρέφει 
αυθημερόν. 

3. Ως μετακίνηση εκτός έδρας θεωρείται κάθε μετακί¬ 
νηση του υπαλλήλου σε απόσταση άνω των 30 χιλιομέ¬ 
τρων. 

4. Για κάθε μετακίνηση του υπαλλήλου εκτός έδρας 
απαιτείται η προηγούμένη έκδοση σχετικής εντολής του 
Τμηματάρχου και Διευθυντού ή του Υπεύθυνου Έργου, 
που υπογράφεται από το Διευθύνοντα Σύμβουλο ή το 
εξουσιοδοτημένο απ’ αυτόν όργανο και στην οποία πρέ¬ 
πει να αναγράφονται: 

α) Το ονοματεπώνυμο του μετακινούμενου υπαλλήλου. 

β) Το μέσο μετακίνησης (υπηρεσιακό αυτοκίνητο ή μα¬ 
ζικό μέσο μεταφοράς ή ιδιόκτητο μεταφορικό μέσο). 

γ) Η αιτία της μετακίνησης. 

δ) Ο αριθμός των ημερών εκτός έδρας στη διάρκεια του 
ιδίου έτους καθώς και ο αριθμόςτων ημερών μετακίνησης 
του εργαζόμενου και των υπαλλήλων της ίδιας υπηρεσια¬ 
κής μονάδας για το ίδιο έργο. 

Σε εξαιρετικές περιπτώσεις επείγουσας μετακίνησης 
με προφορική εντολή, παρέχεται γραπτή έγκριση έκτων 
ύστέρων. 

5. Ο μετακινούμενος εκτός έδρας υπάλληλος δικαιού¬ 
ται να εισπράξει από τον Ο.Σ.Κ. Α.Ε.: 

α) Το αντίτιμο των εισιτηρίων ή, σε περίπτωση μετακί¬ 
νησης με ιδιόκτητο μεταφορικό μέσο, τη χιλιομετρική 
αποζημίωση και τη δαπάνη διοδίων. 

β) Τα μικροέξοδα ταξιδιού που αντιστοιχούν στο 10% 
του αντιτίμου των εισιτηρίων ή της χιλιομετρικής αποζη¬ 
μίωσης. 

γ) Τα έξοδα διατροφής, ανά ημέρα τα οποία ορίζονται 
στη ΣΣΕ. 

Σε περίπτωση μετάβασης εκτός έδρας και επιστροφής 
αυθημερόν, τα έξοδα αυτά περιορίζονται στο μισό. 

Το ίδιο ισχύει και για την ημέρά επιστροφής μετά από 
διανυκτέρευση εκτός έδρας. 

δ) Αυτοδίκαιη αποζημίωση εργασίας πέραν του κανονι¬ 
κού ωραρίου, ίση με το 1/25 του συνόλου των μηνιαίων 
αποδοχών του, εφάπαξ, για την ημέρα της επιστροφής 
και εφόσον πρόκειται για μετακινήσεις πέραν των 100 χι¬ 
λιομέτρων. 

6. Τα απαιτούμενα δικαιολογητικά για την καταβολή των 
αναγραφομένων στην παρ. 6 εξόδων είναι τα ακόλουθα: 

α) Η εντολή μετακίνησης. 

β) Το ημερολόγιο κίνησης που υπογράφεται από τον με¬ 
τακινούμενο υπάλληλο και τον Διευθύνοντα Σύμβουλο ή 
το εξουσιοδοτημένο απ’ αυτόν όργανο. 

γ) Τα εισιτήρια και οι αποδείξεις καταβολής των διο¬ 
δίων. 

δ) Το τιμολόγιο του ξενοδοχείου, (κατηγορία μέχρι Α’ 
Διευθυντή -Τμηματάρχη, Β' υπόλοιπους.) 

Άρθρο 55 

Μετακινήσεις στο εξωτερικό 

1. Οι μετακινήσεις στο εξωτερικό, για εκτέλεση υπηρε¬ 
σίας, πραγματοποιούνται μετά από σχετική απόφαση του 
Διοικητικού Συμβουλίου. 

Στην απόφαση αυτή αναγράφονται ο τόπος προορι¬ 
σμού, το μέσο μετακίνησης, οι ημέρες παραμονής στο 
εξωτερικό και ο σκοπός της μετακίνησης. 

2. Στον υπάλληλο που μετακινείται στο εξωτερικό, για 
εκτέλεση υπηρεσίας, καταβάλλονται από τον Ο.Σ.Κ. Α.Ε.: 

α) Το αντίτιμο των εισιτηρίων. 

β) Τα έξοδα διανυκτέρευσης 

γ) Ημερήσια, αποζημίωση, το 1/25 του συνόλου των μη¬ 
νιαίων αποδοχών. Η ημερήσια αυτή αποζημίωση κατα¬ 
βάλλεται από την ημέρα αναχώρησης μέχρι και την ημέ¬ 
ρα της επανόδου. 

δ) Τα έξοδα διατροφής. 

Τα ανωτέρω προκαταβάλλονται στο υπάλληλο με από¬ 
δοση λογαριασμού κατά την επιστροφή του. 

Σημειώνεται πάντως ότι δύναται η Εταιρεία να παράσχει 
στο προσωπικό τις ανωτέρω εξυπηρετήσεις, των άρθρων 
53 και 54, μέσω ιδιωτικών εταιρειών υπό την προϋπόθεση 
ότι τα ξενοδοχεία θα είναι τουλάχιστον Β' κατηγορίας και 
οι αεροπορικές εταιρείες θα είναι αναγνωρισμένες από 
το ΙΑΤΑ. 

Άρθρο 56 

ΤΟΠΟΘΕΤΗΣΗ - ΜΕΤΑΘΕΣΗ - ΜΕΤΑΚΙΝΗΣΗ 

Α. Τοποθέτηση 

1 .Τοποθέτηση θεωρείται, κατά τον παρόντα κανονισμό, 
ο καθορισμός της Υπηρεσίας στην οποία υπηρετεί υπάλ¬ 
ληλος. 

2. Η πράξη τοποθέτησης εκδίδεται από το Διευθύνοντα 
Σύμβουλο της Εταιρείας ή το νόμιμο αναπληρωτή του, με 
βάση τις ανάγκες της Υπηρεσίας. 

3. Για την τοποθέτηση μπορούν να ληφθούν υπόψη, 
εκτός από τις υπηρεσιακές ανάγκες, ο τόπος κατοικίας 
του υπάλλήλου και η οικογενειακή του κατάσταση. 

Β. Μετάθεση 

1. Μετάθεση θεωρείται η μετατόπιση του υπαλλήλου 
από Υπηρεσία ή εγκαταστάσεις του Ο.Σ.Κ. Α.Ε. που λει¬ 
τουργούν εντός του Νομού Αττικής σε Υπηρεσία ή εγκα¬ 
ταστάσεις του λειτουργούν εκτός του Νομού Αττικής. 

2. Η μετάθεση ενεργείται με απόφαση του Δ.Σ. του ΟΣΚ 
Α.Ε. μετά από εισήγηση του Διευθύνοντος Συμβούλου. 

3. Για την πραγματοποίηση της μετάθεσης, εκτός από 
τις υπηρεσιακές ανάγκες, λαμβάνονται υπόψη και τα ακό¬ 
λουθα, κατά σειρά προτεραιότητας, στοιχεία: 

α) Η καταλληλότητα του υπαλλήλου για τις συγκεκριμέ¬ 
νες ανάγκες. 

β) Η κατάσταση της υγείας του. 

γ) Η οικογενειακή του κατάσταση. 


δ) Ο συνολικός χρόνος υπηρεσίας του στον ΟΣΚ Α.Ε. 

ε) Ο τόπος κατοικίας του. 

4. Ειδικά για τους υπαλλήλους που υπηρετούσαν στον 
ΟΣΚ- ΝΠΔΔ κατάτονχρόνο μετατροπήςτου σε Α.Ε. απαι¬ 
τείται η σύμφωνη γνώμη τους για μετάθεσή τους εκτός 
του νομού Αττικής. 

Γ. Μετακίνηση 

1. Μετακίνηση είναι η μετατόπιση του υπαλλήλου από 
Διεύθυνση σε άλλη Διεύθυνση. 

2. Οι μετακινήσεις πραγματοποιούνται, σε όλες τις πε¬ 
ριπτώσεις, με απόφαση του Διευθύνοντος Συμβούλου ή 
του νόμιμου αναπληρωτή του. 

Ειδικά για την μετακίνηση από ένα Τμήμα σε άλλο Τμή- 
ματης ίδιας Διεύθυνσης, αυτή πραγματοποιείται με από¬ 
φαση του οικείου Διευθυντή. 

Άρθρο 57 
Νομική κάλυψη 

1. Οιεργαζόμενοι στον Ο.Σ.Κ. Α.Ε. κατά την άσκηση των 
καθηκόντων τους δικαιούνται πλήρους νομικής υποστή¬ 
ριξης και κάλυψης από την Υπηρεσία ή και από εξωτερικά 
δικηγορικά γραφεία. Το ποσόντηςαμοιβήςτου τυχόν επι- 
λογησομένου γραφείου για την νομική κάλυψη καθορίζε¬ 
ται με απόφαση του Δ.Σ. του Ο.Σ.Κ. Α.Ε. και συμβαδίζει με 
τον πίνακα αμοιβών του Δ.Σ.Α. 

2 Η νομική κάλυψη επεκτείνεται και στην περίπτωση 
διεκδίκησης αποζημίωσης κατά τρίτου σε περίπτωση τε¬ 
λεσίδικης αθωωτικής απόφασης. 

ΚΕΦΑΛΑΙΟ ΙΑ 
Άρθρο 58 

Έκτακτο προσωπικό 

1. Απρόβλεπτες και επείγουσες είναι οι ανάγκες που 
προκαλούνται από γεγονότα, όπως οι σεισμοί, οι πλημμύ¬ 
ρες, οι παγετοί, οι πυρκαγιές και άλλα γεγονότα, από τα 
οποία προκύπτει άμεσος κίνδυνος ζωής ή περιουσίας. 

2. Για την κάλυψη των απρόβλεπτων και επειγουσών 
αναγκών, που δεν μπορούν να καλυφθούν με το υπηρε¬ 
τούν τακτικό προσωπικό, επιτρέπεται η πρόσληψη έκτα- 
κτού προσωπικού με σύμβαση εργασίας ορισμένου χρό¬ 
νου. 

3. Η διαπίστωση του απρόβλεπτου και επείγοντος της 
ανάγκης, ο αριθμός του αναγκαίου προσωπικού, η ειδικό¬ 
τητα αυτού, καθώς και η διάρκεια της απασχόλησης μέσα 
στο καθοριζόμενο με την προηγούμενη παράγραφο όριο, 
γίνεται με απόφαση του Διοικητικού Συμβούλιού της Εται¬ 
ρείας. 

4. Η επιλογή του προσωπικού αυτού ενεργείται ελεύθε¬ 
ρα κατά την κρίση του Διοικητικού Συμβουλίου με τη δια¬ 
δικασία που αποφασίζει τούτο. 

5. Κατώτατο όριο ηλικίας για την πρόσληψη του προ¬ 
σωπικού αυτού ορίζεται το 18ο έτος συμπληρωμένο. 

Άρθρο 59 

Προσωπικό για κάλυψη παροδικών αναγκών 

1. Επιτρέπεται η πρόσληψη έκτακτου προσωπικού με 
σύμβαση εργασίας ιδιωτικού δικαίου ορισμένου χρόνου ή 
σύμβαση έργου για την αντιμετώπιση εποχιακών ή άλλων 
παροδικών ή πρόσκαιρων αναγκών του Οργανισμού. 

2. Η πρόσληψη του προσωπικού αυτού ενεργείται με 

απόφαση του Διοικητικού Συμβουλίου του Ο.Σ.Κ. Α.Ε., με¬ 
τά από πρόταση του Διευθύνοντα Συμβούλου. 

Άρθρο 60 

Γενικές διατάξεις πού αφορούν το έκτακτο προσωπικό 

1. Στο προσωπικό που προσλαμβάνεται με βάση τις δια¬ 
τάξεις των άρθρων 58 και 59 καταβάλλονται οι αποδοχές 
που προβλέπονται από την ισχύουσα κάθε φορά γιατο τα¬ 
κτικό προσωπικό Συλλογική Σύμβαση Εργασίας (Σ.Σ.Ε.) ή 
απόφαση Διαιτησίας (Α.Δ.). Σε περίπτωση που δεν υπάρ¬ 
χει αντιστοιχία της ειδικότητας του προσλαμβανόμενου 
αυτού προσωπικού με τις ειδικότητες που προβλέπονται 
από τη Σ.Σ.Ε. ή Α.Δ., οι αποδοχές καθορίζονται με από¬ 
φαση του Διοικητικού Συμβουλίου της Εταιρίας με ανά¬ 
λογη εφαρμογή των οικείων διατάξεων της Σ.Σ.Ε. ή Α.Δ. 
και με βάση τα τυπικά προσόντα που απαιτήθηκαν για την 
πρόσληψη (ΠΕ,ΤΕ,ΔΕ, ΥΕ) και το είδος της εργασίας που 
θα εκτελεί το προσωπικό αυτό. 

2. Οι συμβάσεις ορισμένου χρόνου που τυχόν συνα- 
φθούν εφεξής σε εφαρμογή των αρθ. 58 και 59 του παρό¬ 


ντος, δεν μπορούν να υπερβούντα οριζόμενα κατά περί¬ 
πτωση ανώτατα χρονικά όρια και σε καμιά περίπτωση δεν 
μπορούν να μετατραπούν σε αορίστου χρόνου. 

3. Ο Ο.Σ.Κ. Α.Ε. μπορεί να καταγγείλει τη σύμβαση ερ¬ 
γασίας ορισμένου χρόνου και πριν από τη λήξη της ισχύος 
της, για σπουδαίο λόγο. 

Άρθρο 61 

Μεταβατικό Άρθρο 

Όσα θέματα δεν προβλέπονται στον παρόντα Κανονι¬ 
σμό, ρυθμίζονται με αποφάσεις του Διοικητικού Συμβου¬ 
λίου του ΟΣΚ Α.Ε. στα πλαίσια των γενικών ρυθμίσεων 
από την κείμενη νομοθεσία. 

Η ανωτέρω απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Νοεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Γ.ΠΑΠΑΝΤΩΝΙΟΥ ΠΕΤΡΟΣ ΕΥΘΥΜΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.βΐ. 0 τ 
Θ-ΙΤΙ3Ν: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































